Ftehim bejn il-gvern ta’ L-Istati Uniti ta’ l-Amerika u l-Komunità Ewropea dwar il-koordinazzjoni ta’ programmi ta’ l-ittikkettar ta’ l-użu effiċjenti ta’ l-enerġija għat-tagħmir ta’ l-uffiċċji



Official Journal L 381 , 28/12/2006 P. 0026 - 0104

Official Journal L 381 , 28/12/2006 P. 0026 - 0104



Ftehim bejn il-Gvern ta’ l-Istati Uniti ta’ l-Amerika u l-Komunità Ewropea dwar il-koordinazzjoni ta’ programmi ta’ l-ittikkettar ta’ l-użu Effiċjenti ta’ l-Enerġija għat-Tagħmir ta’ l-Uffiċċji Il-Gvern ta’ l-Istati Uniti ta’ l-Amerika u l-Komunità Ewropea, minn hawn il quddiem imsejħa "il-Partijiet"; FILWAQT li jixtiequ jimmassimizzaw l-iffrankar ta’ l-enerġija u l-benefiċji ambjentali billi jistimolaw il-provvista ta’ u d-domanda għal prodotti li huma effiċjenti fl-użu ta’ l-enerġija; FILWAQT LI JQISU l-Ftehim bejn il-Gvern ta’ l-Istati Uniti ta’ l-Amerika u l-Komunità Ewropea dwar il-koordinazzjoni tal-programmi ta’ l-ittikkettar ta’ l-Użu Effiċjenti ta’ l-Enerġija għat-Tagħmir ta’ l-Uffiċċji, magħmul fid- 19 ta’ Diċembru 2000, u l-annessi tiegħu, kif emendat (minn hawn ’il quddiem "il-Ftehim ta’ l-2000"); SODISFATTI mill-progress li sar taħt il-Ftehim ta’ l-2000; KONVINTI li jinkisbu benefiċċji addizzjonali jekk jitkomplew l-isforzi reċiproċi fuq l-ENERGY STAR; FTIEHMU KIF ĠEJ: Artikolu I Il-prinċipji ġenerali 1. Il-Partijiet għandhom jużaw sett komuni ta’ speċifikazzjonijiet ta’ l-użu effiċjenti ta’ l-enerġija u logo komuni għall-iskopijiet li jkunu stabbiliti miri konsistenti għall-manifatturi, u b’dan il-mod ikun massimizzat l-effett ta’ l-isforzi individwali tagħhom fuq il-provvista ta’ u d-domanda għal dawn it-tipi ta’ prodotti. 2. Il-Partijiet għandhom juzaw il-Logo Komuni sabiex jidentifikaw tipi ta’ prodotti kkwalifikati li huma effiċjenti fl-uzu ta’ l-enerġija elenkati fl-Anness C. 3. Il-Partijiet għandhom jiżguraw li l-ispeċifikazzjonijiet komuni jinkoraġġixxu t-titjib kontinwat fl-effiċjenza, filwaqt li jqisu l-prattika teknika l-aktar avvanzata fis-suq. 4. L-Ispeċifikazzjonijiet Komuni jipprovaw jirrappreżentaw mhux aktar minn 25 fil-mija tal-mudelli li għalihom id-data hija disponibbli fil-waqt meta huma stabbiliti l-ispeċifikazzjonijiet filwaqt li jitqiesu wkoll fatturi oħrajn. 5. Il-Partijiet għandhom jagħmlu ħilithom sabiex jiżguraw li l-konsumaturi jkollhom l-opportunità jidentifikaw prodotti effiċjenti billi jsibu t-tikketta fis-suq. Artikolu II Ir-Relazzjoni mal-Ftehim ta’ l-2000 Dan il-Ftehim jissostitwixxi l-Ftehim ta’ l-2000 fl-intier tiegħu. Artikolu III Id-Definizzjonijiet Għall-għanijiet ta’ dan il-Ftehim: (a) "ENERGY STAR" tfisser il-marka tas-servizz indikata fl-Anness A u li hija l-proprjetà ta’ l-Aġenzija ta’ l-Istati Uniti għall-Protezzjoni ta’ l-Ambjent ("U.S. EPA" - United States Environmental Protection Agency); (b) "Logo Komuni" tfisser il-marka ta’ ċertifikazzjoni indikata fl-Anness A u li hija l-proprjetà tal-U.S. EPA; (c) "Marki ta’ l-ENERGY STAR" tfisser l-isem u l-Logo Komuni ta’ l-"ENERGY STAR", flimkien ma’ kwalunkwe verżjoni ta’ dawn il-marki li jistgħu jkunu żviluppati jew modifikati mill-Entitajiet ta’ Ġestjoni jew il-Parteċipanti tal-Programm, kif definit hawn, inkluż is-sinjal jew il-marka li tinsab fl-Anness A ta’ dan il-Ftehim; (d) "Programm ta’ l-Ittikkettar ta’ l-ENERGY STAR" tfisser programm amministrat minn Entità ta’ Ġestjoni li juża speċifikazzjonijiet komuni dwar l-użu effiċjenti ta’ l-enerġija, il-marki u l-linji gwida li għandhom jiġu applikati għal tipi indikati tal-prodott; (e) "il-Parteċipanti fil-Programm" tfisser il-manifatturi, il-bejjiegħa jew l-aġenti tal-bejgħ mill-ġdid li jbiegħu prodotti indikati li huma effiċjenti fl-użu ta’ l-enerġija li jissodisfaw l-ispeċifikazzjonijiet ta’ u li għażlu li jipparteċipaw fil-programm ta’ l-ittikkettar ta’ l-ENERGY STAR billi jirreġistraw jew jidħlu fi ftehim ma’ l-Entità ta’ Ġestjoni ta’ waħda mill-Partijiet; (f) "l-Ispeċifikazzjonijiet Komuni" huma r-rekwiżiti ta’ l-użu effiċjenti u tar-rendiment ta’ l-enerġija, inklużi l-metodi ta' ttestjar elenkati fl-Anness C, użati mill-Entità ta’ Ġestjoni u mill-Parteċipanti fil-Programm biex jiddeterminaw jekk il-prodotti li huma effiċjenti fl-użu ta’ l-enerġija jikkwalifikawx għal-Logo Komuni. Artikolu IV L-Entitajiet ta’ Ġestjoni Kull Parti b’dan taħtar Entità ta’ Ġestjoni li hija responsabbli għall-implimentazzjoni ta’ dan il-Ftehim ("l-Entitajiet ta’ Ġestjoni"). Il-Komunità Ewropea taħtar lill-Kummissjoni tal-Komunitajiet Ewropej ("Kummissjoni") bħala l-Entità ta’ Ġestjoni tagħħa. L-Istati Uniti ta’ l-Amerika taħtar lill-U.S. EPA bħala l-Entità ta’ Ġestjoni tagħħa. Artikolu V L-amministrazzjoni tal-Programm ta’ l-Ittikkettar ta’ l-ENERGY STAR 1. Kull Entità ta’ Ġestjoni għandha tamministra l-Programm ta’ l-Ittikkettar ta’ l-ENERGY STAR għat-tipi ta’ prodotti li huma effiċjenti fl-użu ta’ l-enerġija elenkati fl-Anness C, bla ħsara għat-termini u l-kondizzjonijiet stabbiliti f’dan il-Ftehim. L-amministrazzjoni tal-Programm tinkludi r-reġistrazzjoni tal-Parteċipanti fil-Programm fuq bażi volontarja, iż-żamma tal-listi tal-Parteċipanti fil-Programm u tal-prodotti konformi, u l-infurzar tat-termini tal-Linji Gwida għall-użu xieraq ta’ l-Isem u l-Logo Komuni ta’ l-ENERGY STAR stabbiliti fl-Anness B. 2. Il-Programm ta’ l-Ittikkettar ta’ l-ENERGY STAR għandu juża l-Ispeċifikazzjonijiet Komuni elenkati fl-Anness C. 3. Sa fejn kull Entità ta’ Ġestjoni tieħu miżuri effettivi biex teduka lill-konsumaturi dwar il-Marki ta’ l-ENERGY STAR, għandha tagħmel dan skond il-Linji Gwida għall-Użu Xieraq ta’ l-Isem u l-Logo Komuni ta’ l-ENERGY STAR stabbiliti fl-Anness B. 4. Kull Entità ta’ Ġestjoni għandha tħallas l-ispejjeż għall-attivitajiet kollha tagħha taħt dan il-Ftehim. Artikolu VI Il-Parteċipazzjoni fil-Programm ta’ l-Ittikkettar ta’ l-ENERGY STAR 1. Kwalunkwe manifattur, bejjiegħ jew aġent tal-bejgħ mill-ġdid jista’ jidħol fil-Programm ta’ l-Ittikkettar ta’ l-ENERGY STAR billi jirreġistra bħala Parteċipant fil-Programm ma’ l-Entità ta’ Ġestjoni ta’ kull Parti. 2. Il-Parteċipanti fil-Programm jistgħu jużaw il-Logo Komuni biex jidentifikaw il-prodotti kwalifikati li ġew ittestjati fil-faċilitajiet tagħhom stess jew minn laboratorju indipendenti tat-testijiet u li jissodisfaw l-Ispeċifikazzjonijiet Komuni stabbiliti fl-Anness C, u jistgħu jiċċertifikaw huma stess il-kwalifikazzjoni tal-prodotti. 3. Ir-reġistrazzjoni ta’ Parteċipant fil-Programm fil-Programm ta’ l-Ittikkettar ta’ l-ENERGY STAR mill-Entità ta’ Ġestjoni ta’ Parti waħda għandha tkun rikonoxxuta mill-Entità ta’ Ġestjoni tal-Parti l-oħra. 4. Biex ikun aktar faċli r-rikonoxximent tal-Parteċipanti fil-Programm ta’ l-Ittikkettar ta’ l-ENERGY STAR skond il-Paragrafu 3 hawn fuq, l-Entitajiet ta’ Ġestjoni għandhom jikkooperaw sabiex iżommu listi komuni tal-Parteċipanti fil-Programm kollha u tal-prodotti kollha li jikkwalifikaw għal-Logo Komuni. 5. Minkejja l-proċeduri ta’ l-awtoċertifikazzjoni speċfikati fill-Paragrafu 2 hawn fuq, kull Entità ta’ Ġestjoni tirriserva d-dritt li tittestja jew teżamina l-prodotti b’mod ieħor li huma jew ġew mibjugħa fit-territorji tagħha (fit-territorji ta’ l-Istati Membri tal-Komunità Ewropea fil-każ tal-Kummissjoni) sabiex tiddetermina jekk il-prodotti humiex ċertifikati skond l-Ispeċifikazzjonijiet Komuni stabbiliti fl-Anness C. L-Entitajiet ta’ Ġestjoni għandhom jikkomunkaw u jikkooperaw għal kollox ma’ xulxin biex jiżguraw li l-prodotti kollha li għandhom il-Logo Komuni jissodisfaw l-Ispeċifikazzjonijiet Komuni stabbiliti fl-Anness C. Artikolu VII Il-koordinazzjoni tal-programm bejn il-Partijiet 1. Il-Partijiet għandhom iwaqqfu Kummissjoni Teknika biex teżamina l-implimentazzjoni ta’ dan il-Ftehim, komposta mir-rappreżentanti ta’ l-Entitajiet ta’ Ġestjoni rispettivi tagħhom. 2. Bi prinċipju, il-Kummissjoni Teknika għandha tiltaqa’ kull sena u għandha tikkonsulta fuq talba ta’ waħda mill-Entitajiet ta’ Ġestjoni biex teżamina l-ħidma u l-amministrazzjoni tal-Programm ta’ l-Ittikkettar ta’ l-ENERGY STAR, l-Ispeċifikazzjonijiet Komuni stabbiliti fl-Anness C, il-kopertura tal-prodotti, u l-progress fil-kisba ta’ l-għanijiet ta’ dan il-Ftehim. 3. Dawk li mhumiex partijiet (inklużi gvernijiet u rappreżentanti ta’ l-industrija oħrajn) jistgħu jattendu l-laqgħat tal-Kummissjoni Teknika bħala osservaturi, kemm-il darba ż-żewġ Entitajiet ta’ Ġestjoni ma jiftehmux mod ieħor. Artikolu VIII Ir-Reġistrazzjoni tal-marki ta’ l-ENERGY STAR 1. Il-U.S. EPA, bħala proprjetarja tal-marki ta’ l-ENERGY STAR, irreġistrat il-marki fil-Komunità Ewropea bħala Trade Marks Komunitarji. Il-Kummissjoni m’għandhiex titlob jew tikseb reġistrazzjoni tal-marki ta’ l-ENERGY STAR jew ta’ varjazzjoni tal-marki fi kwalunkwe pajjiż. 2. Il-U.S. EPA tintrabat li ma tqisx bħala ksur ta’ dawn il-marki l-użu, mill-Kummissjoni jew minn kwalunkwe Parteċipant fil-Programm irreġistrat mill-Kummissjoni, tas-sinjal jew il-marka li jinsabu fl-Anness A skond it-termini ta’ dan il-Ftehim. Artikolu IX L-infurzar u n-nuqqas ta’ konformità 1. Sabiex jitħarsu l-marki ta’ l-ENERGY STAR, kull Entità ta’ Ġestjoni għandha tiżgura l-użu xieraq tal-marki ta’ l-ENERGY STAR fit-territorju tagħha (fit-territorji ta’ l-Istati Membri tal-Komunità Ewropea fil-każ tal-Kummissjoni). Kull Entità ta’ Ġestjoni għandha tiżgura li l-marki ta’ l-ENERGY STAR jintużaw biss fil-forma li tidher fl-Anness A. Kull Entità ta’ Ġestjoni għandha tiżgura li l-marki ta’ l-ENERGY STAR jintużaw biss bil-mod speċifikat fil-Linji Gwida għall-Użu Xieraq ta’ L-Isem u l-Logo Komuni ta’ l-ENERGY STAR stabbiliti fl-Anness B. 2. Kull Entità ta’ Ġestjoni għandha tiżgura li tittieħed azzjoni minnufih u xierqa kontra kwalunkwe Parteċipant fil-Programm, meta ssir taf li Parteċipant fil-Programm uża marka bi ksur jew ikun waħħal il-marki ta’ l-ENERGY STAR fuq prodott li mhuwiex konformi ma’ l-Ispeċifikazzjonijiet stabbiliti fl-Anness C. Dawn l-azzjonijiet għandhom jinkludu, iżda mhumiex limitati għal: (a) li jiġi mgħarraf il-Parteċipant fil-Programm bil-miktub dwar in-nuqqas ta’ ħarsien tiegħu tat-termini tal-Programm ta’ l-Ittikkettar ta’ l-ENERGY STAR; (b) permezz ta’ konsultazzjonijiet, li jiġi żviluppat pjan biex tinkiseb il-konformità; u (c) jekk il-konformità ma tistax tinkiseb, it-terminazzjoni tar-reġistrazzjoni tal-Parteċipant fil-Programm, kif xieraq. 3. Kull Entità ta’ Ġestjoni għandha tiżgura li jittieħdu l-azzjonijiet raġonevoli kollha sabiex jintemm l-użu mhux awtorizzat tal-marki ta’ l-ENERGY STAR jew l-użu ta’ marka mhux konformi minn entità li mhijiex Parteċipant fil-Programm. Dawn l-azzjonijiet għandhom jinkludu, iżda mhumiex limitati għal: (a) li tkun infurmata l-entità li tuża l-marki tal-Programm ta’ l-Ittikkettar ta’ l-ENERGY STAR dwar ir-rekwiżiti u l-Linji Gwida għall-Użu Xieraq ta’ L-Isem u l-Logo Komuni ta’ l-ENERGY STAR; u (b) titħeġġeġ l-entità li ssir Parteċipant fil-Programm u tirreġistra l-prodotti kwalifikati. 4. Kull Entità ta’ Ġestjoni għandha minnufih tgħarraf lill-Entità ta’ Ġestjoni tal-Parti l-oħra dwar kwalunkwe ksur tal-marki ta’ l-ENERGY STAR li tkun taf dwarhom kif ukoll dwar l-azzjoni meħuda biex jintemm dan il-ksur. Artikolu X Il-proċeduri biex jiġi emendat il-Ftehim u biex jiżdiedu Annessi ġodda 1. Kwalunkwe Entità ta’ Ġestjoni tista’ tipproponi emenda għal dan il-Ftehim u tipproponi annessi ġodda għall-Ftehim. 2. Emenda għandha tiġi proposta bil-miktub u għandha tkun diskussa fil-laqgħa li jmiss tal-Kummissjoni Teknika, kemm-il darba tkun ġiet komunikata lill-Entità ta’ Ġestjoni l-oħra għall-inqas sittin jum qabel din il-laqgħa. 3. L-emendi għal dan il-Ftehim u d-deċizjonijiet li jizdiedu l-annessi l-ġodda għandhom isiru bi qbil reċiproku tal-Partijiet. L-emendi għall-Annessi A, B, u C għandhom isiru skond id-dispozizzjonijiet ta’ l-Artikoli XI u XII. Artikolu XI Il-proċeduri biex jiġu emendati l-Annessi A u B 1. Entità ta’ Ġestjoni li tixtieq temenda l-Anness A jew l-Anness B għandha ssegwi l-proċeduri stabbiliti fil-paragrafi 1 u 2 ta’ l-Artikolu X. 2. L-emendi għall-Annessi A u B għandhom isiru bi qbil reċiproku ta’ l-Entitajiet ta’ Ġestjoni. Artikolu XII Il-proċeduri biex jiġi emendat l-Anness C 1. Entità ta’ Ġestjoni li tixtieq temenda l-Anness C biex tirrevedi l-Ispeċifikazzjonijiet eżistenti, jew iżżid tip ta’ prodott ġdid ("L-Entità ta’ Ġestjoni li Tipproponi") għandha ssegwi l-proċeduri stabbiliti fil-paragrafi 1 u 2 ta’ l-Artikolu X, u għandha tinkludi fil-proposta tagħha: (a) dimostrazzjoni li jirriżulta ffrankar sinifikanti ta’ l-enerġija mir-reviżjoni ta’ l-Ispeċifikazzjonijiet jew miż-żieda tat-tip ta’ prodott ġdid; (b) kif xieraq, rekwiżiti tal-konsum ta’ l-enerġija għal modalitajiet differenti tal-konsum ta’ l-enerġija; (c) informazzjoni dwar il-protokolli standardizzati ta’ l-ittestjar li għandhom jintuzaw fl-evalwazzjoni tal-prodott; (d) evidenza ta’ teknoloġija eżistenti li mhi proprjetà ta’ ħadd li tagħmel possibbli l-iffrankar ta’ l-enerġija li huwa effettiv f’termini ta’ l-infiq mingħajr ma jkun affettwat ir-rendiment tal-prodott b’mod negattiv; (e) informazzjoni dwar in-numru stmat tal-mudelli ta’ prodott li jilħqu l-ispeċifikazzjoni proposta u s-sehem medju tas-suq irrappreżentat; (f) informazzjoni dwar il-perspettivi tal-gruppi ta’ l-industrija potenzjalment affettwati mill-emenda proposta; u (g) data effettiva proposta għall-Ispeċifikazzjonijiet ġodda, filwaqt li jitqiesu ċ-ċikli tal-ħajja tal-prodott u l-iskedi tal-produzzjoni. 2. L-emendi proposti li huma aċċettati miż-żewġ Entitajiet ta’ Ġestjoni għandhom jidħlu fis-seħħ f’data miftiehma b’mod konġunt mill-Entitajiet ta’ Ġestjoni. 3. Jekk, wara l-wasla ta’ proposta magħmula skond il-paragrafi 1 u 2 ta’ l-Artikolu X, l-Entità ta’ Ġestjoni l-oħra ("l-Entità ta’ Ġestjoni li Toġġezzjona") hija tal-fehma li l-proposta ma tissodisfax ir-rekwiżiti speċifikati fil-Paragrafu 1 hawn fuq jew toġġezzjona mod ieħor għall-proposta, għandha minnufih (normalment sal-Laqgħa li jmiss tal-Kummissjoni Teknika) tgħarraf lill-Entità ta’ Ġestjoni li Tipproponi bil-miktub dwar l-oġġezzjoni tagħha u għandha tinkludi kwalunkwe informazzjoni disponibbli biex tappoġġja l-oġġezzjoni tagħha; pereżempju, informazzjoni li turi li l-proposta, jekk hija adottata, x’aktarx: (a) b’mod sproporjzonat u inġust tagħti setgħa fis-suq lil kumpanija waħda jew grupp wieħed ta’ l-industrija; (b) timmina l-parteċipazzjoni ġenerali ta’ l-industrija fil-programm ta’ l-ittikkettar ENERGY STAR; (c) tmur kontra l-liġijiet u r-regolamenti tagħha; jew (d) timponi rekwiziti tekniċi li huma oneruzi. 4. L-Entitajiet ta’ Ġestjoni għandhom jagħmlu ħilithom sabiex jilħqu ftehim dwar l-emenda proposta fl-ewwel laqgħa tal-Kummissjoni Teknika wara l-proposta. Jekk l-Entitajiet ta’ Ġestjoni ma jistgħux jilħqu ftehim dwar l-emenda proposta f’din il-laqgħa tal-Kummissjoni Teknika, għandhom jippruvaw jilħqu ftehim bil-miktub qabel il-laqgħa tal-Kummissjoni Teknika li jmiss. 5. Jekk, sa l-aħħar tal-laqgħa tal-Kummissjoni Teknika li jmiss, il-partijiet ma jistgħux jilħqu ftehim, l-Entità ta’ Ġestjoni li Tipproponi għandha tirtira l-proposta tagħha; u fir-rigward tal-proposti għar-reviżjoni ta’ l-Ispeċifikazzjonijiet eżistenti, it-tip ta’ prodott korrispondenti għandu jitneħħa mill-Anness C sad-data li jiftiehmu bil-miktub l-Entitajiet ta’ Ġestjoni. Il-Parteċipanti fil-Programm kollha għandhom ikunu mgħarrfa dwar dan it-tibdil u dwar il-proċeduri li għandhom ikunu segwiti biex jiġi implimentat dan it-tibdil. 6. Meta jippreparaw l-Ispeċifikazzjonijiet Komuni jew jirrevedu l-Ispeċifikazzjonijiet Komuni eżistenti, l-Entitajiet ta’ Ġestjoni għandhom jiżguraw il-koordinazzjoni u l-konsultazzjoni effettiva bejniethom u mal-partijiet interessati rispettivi tagħhom, b’mod partikolari rigward il-kontenut tad-dokumenti ta’ ħidma u l-iskedi. Artikolu XIII Id-dispozizzjonijiet ġenerali 1. Programmi oħrajn ta’ l-ittikkettar ambjentali mhumiex koperti minn dan il-Ftehim u jistgħu jkunu żviluppati u adottati minn kwalunkwe Parti. 2. L-attivitajiet kollha li jseħħu taħt dan il-Ftehim għandhom ikunu soġġetti għal-liġijiet u r-regolament applikabbli ta’ kull Parti u għad-disponibbiltà ta’ fondi u ta’ riżorsi approprjati. 3. Ebda ħaġa f’dan il-Ftehim ma għandha taffettwa d-drittijiet u l-obbligi ta’ kwalunkwe parti li joħorġu minn kwalunkwe ftehim bilaterali, reġjonali jew multilaterali li tkun daħlet fih qabel id-dħul fis-seħħ ta’ dan il-Ftehim. 4. Mingħajr preġudizzju għal kwalunkwe dispożizzjoni oħra ta’ dan il-Ftehim, kwalunkwe Entità ta’ Ġestjoni tista’ twettaq programmi ta’ l-ittikkettar fir-rigward tat-tipi ta’ prodotti li mhumiex inklużi fl-Anness C. Minkejja kull dispożizzjoni oħra ta’ dan il-Ftehim, ebda Parti ma għandha tostakola l-importazzjoni, l-esportazzjoni, il-bejgħ jew id-distribuzzjoni ta’ kwalunkwe prodott għaliex ikun fih il-marki ta’ l-użu effiċjenti ta’ l-enerġija ta’ l-Entità ta’ Ġestjoni tal-Parti l-oħra. Artikolu XIV Id-dħul fis-seħħ u t-tul 1. Dan il-Ftehim għandu jidħol fis-seħħ fid-data li fiha kull Parti tkun innotifikat lill-oħra bil-miktub li l-proċeduri interni rispettivi tagħha meħtieġa biex jidħol fis-seħħ ikunu tlestew. 2. Dan il-Ftehim għandu jibqa’ fis-seħħ għal zmien ta’ ħames snin. Għall-inqas sena qabel tmiem dan il-perjodu, il-Partijiet għandhom jiltaqgħu sabiex jiddiskutu t-tiġdid ta’ dan il-Ftehim. Artikolu XV It-terminazzjoni 1. Kwalunkwe Parti tista’ tittermina dan il-Ftehim fi kwalunkwe ħin billi tliet xhur qabel tavża bil-miktub lill-Parti l-oħra. 2. Fil-każ li dan il-Ftehim jiġi tterminat jew ma jiġġeddidx, l-Entitajiet ta’ Ġestjoni għandhom jgħarrfu lill-Parteċipanti fil-Programm kollha li jkunu rreġistraw dwar it-tmiem tal-programm konġunt. Barra minn dan, l-Entitajiet ta’ Ġestjoni għandhom jgħarrfu lill-Parteċipanti fil-Programm li jkunu rreġistraw li kull Entità ta’ Ġestjoni tista’ tkompli l-attivitajiet ta’ l-ittikkettar taħt żewġ programmi individwali separati. F’dan il-każ il-programm ta’ l-ittikkettar tal-Komunità Ewropea ma jużax il-marki ta’ l-ENERGY STAR. Il-Kummissjoni għandha tiżgura li hija, l-Istati Membri tal-Komunità Ewropea u kwalunkwe Parteċipant fil-Programm li hi tkun irreġistrat jieqfu milli jużaw il-marki ta’ l-ENERGY STAR sad-data miftiehma bil-miktub mill-Entitajiet ta’ Ġestjoni. L-obbligi li jinsabu f’dan l-Artikolu XV (2) għandhom jgħoddu wara t-terminazzjoni ta’ dan il-Ftehim. Artikolu XVI Il-lingwi Awtentiċi Magħmul f’żewġ oriġinali f'Washington D.C. fl-għoxrin jum ta' Diċembru fis-sena elfejn u sitta fil-lingwa Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Slovakka, Slovena, Spanjola u Żvediża, u kull waħda minn dawn il-verżjonijiet huma awtentiċi indaqs. Fil-kaz ta’ diffikoltajiet dwar l-interpretazzjoni, għandu jipprevali l-Ingliz. Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo Za Evropsko skupnost Euroopan yhteisön puolesta För Europeiska gemenskapens vägnar +++++ TIFF +++++ +++++ TIFF +++++ Por el Gobierno de los Estados Unidos de América Za vládu Spojených států amerických For regeringen for Amerikas Forenede Stater Für die Regierung der Vereinigten Staaten von Amerika Ameerika Ühendriikide valitsuse nimel Για την Κυβερνηση των Ηνωμενων Πολιτειων τησ Αμερικησ For the Government of the United States of America Pour le gouvernement des États-Unis d'Amérique Per il governo degli Stati Uniti d'America Amerikas Savienoto Valstu valdības vārdā Jungtinių Amerikos Valstijų vyriausybės vardu az Amerikai Egyesült Államok kormánya részéről Għall-Gvern ta' l-Istati Uniti ta' l-Amerika Voor de regering van Verenigde Staten van Amerika W imieniu rządu Stanów Zjednoczonych Ameryki Pelo governo Estados Unidos da América Za vládu Spojené štáty americké Za vlado Združene države Amerike Amerikan yhdysvaltojen hallituksen puolesta För Amerikas förenta staters regering +++++ TIFF +++++ -------------------------------------------------- ANNESS A L-ISEM U L-LOGO KOMUNI TA’ L-ENERGY STAR Isem: ENERGY STAR Logo Komuni: +++++ TIFF +++++ -------------------------------------------------- L-ANNESS B Il-Linji Gwida għall-uzu xieraq ta’ l-Isem u l-Logo Komuni ta’ l-ENERGY STAR L-Isem u l-Logo Komuni ta’ l-ENERGY STAR huma marki tal-U.S. EPA. Għalhekk, l-isem u l-Logo Komuni jistgħu jintużaw biss skond dawn il-linji gwida li ġejjin u l-Ftehim ta’ Sħubija jew il-Formola ta’ Reġistrazzjoni tal-Kummissjoni Ewropea ffirmata mill-Parteċipanti fil-Programm ta’ l-Ittikkettar ta’ l-ENERGY STAR. Jekk jogħġbok qassam dawn il-linji gwida lil dawk li f’ismek se jkunu responsabbli mill-preparazzjoni tal-materjali ta’ l-ENERGY STAR. Il-U.S. EPA, u l-Kummissjoni Ewropea, fit-Territorju ta’ l-Istati Membri tal-Komunità Ewropea, jissorveljaw l-użu xieraq ta’ l-Isem u l-Logo Komuni ta’ l-ENERGY STAR. Dan jinkludi l-monitoraġġ ta’ l-użu tal-marki fis-suq, u li jiġu kkuntattjati direttament dawk l-organizzazzjonijiet li qed jużawhom ħażin jew mingħajr awtorizzazzjoni. Il-konsegwenzi ta’ l-użu ħażin tal-marki jistgħu jinkludu t-terminazzjoni tal-parteċipazzjoni tal-Parteċipant fil-Programm ta’ l-Ittikkettar ta’ l-ENERGY STAR, u, għall-prodotti importati fil-U.S. bl-użu ħażin tal-marki, il-possibbiltà ta’ konfiska ta’ dawk il-prodotti mis-Servizz tad-Dwana ta’ l-Istati Uniti. Il-Linji Gwida Ġenerali Il-Programm ENERGY STAR huwa sħubija bejn in-negozji u l-organizzazzjonijiet fuq naħa waħda u l-Gvern Federali ta’ l-Istati Uniti jew il-Komunità Ewropea fuq in-naħa l-oħra. Bħala parti minn din l-isħubija, in-negozji u l-organizzazzjonijiet jistgu jużaw l-Isem u l-Logo Komuni ta’ l-ENERGY STAR, bħala parti mill-attivitajiet tagħhom ta’ l-użu effiċjenti ta’ l-enerġija u ta’ l-ambjent. L-organizzazzjonijiet għandhom jagħmlu ftehim ma’ Entità ta’ Ġestjoni – l-Aġenzja għall-Protezzjoni ta' l-Ambjent għall-Istati Uniti jew il-Kummissjoni Ewropea għall-UE – biex jużaw il-marki kif provdut f’dan id-dokument. L-alterazzjonijiet għal dawn il-marki mhumiex permessi għaliex iħawdu lin-negozji u lill-konsumaturi dwar l-għan tal-programm ENERGY STAR u jnaqqsu l-valur tiegħu għal kulħadd. L-organizzazzjonijiet li juzaw dawn il-marki għandhom iħarsu dawn il-linji gwida ġenerali li ġejjin: 1. L-Isem u l-Logo Komuni ta’ l-ENERGY STAR qatt ma jistgħu jintużaw b’xi mod li jimplika l-approvazzjoni ta’ kumpanija, il-prodotti tagħha jew is-servizzi tagħha. Lanqas ma jistgħu jintużaw il-Logo Komuni jew l-isem ta’ l-ENERGY STAR fi kwalunkwe isem jew logo ieħor tal-kumpanija, isem tal-prodott, isem ta’ servizz, isem tad-domain, jew titolu tal-paġna tal-Web, u lanqas ma tista’ ssir applikazzjoni biex il-Logo Komuni jew l-isem ta’ l-ENERGY STAR jew marka simili tkun trademark, jew parti minn trademark minn kwalunkwe entità minbarra l-U.S. EPA. 2. L-Isem u l-Logo Komuni ta’ l-ENERGY STAR ma jistgħu qatt jintużaw f’mod li jiddisprezza lil ENERGY STAR, l-EPA, id-Dipartiment ta’ l-Enerġija, il-Komunità Ewropea, il-Kummissjoni Ewropea jew kwalunkwe organizzazzjoni oħra tal-gvern. 3. Il-Logo Komuni ma jista’ qatt ikun assoċjat ma’ prodotti li ma jikkwalifikawx bħala ENERGY STAR. 4. L-isħab u l-organizzazzjonijiet l-oħrajn awtorizzati huma responsabbli għall-użu li jsir minnhom stess ta’ l-Isem u l-Logo Komuni ta’ l-ENERGY STAR, kif ukoll għall-użu mir-rappreżentanti tagħhom, bħall-aġenziji tar-reklamar u l-kuntratturi ta’ l-implimentazzjoni. L-uzu ta’ l-Isem ENERGY STAR - L-isem ENERGY STAR għandu dejjem jidher f’ittri kbar; - Is-simbolu tar-reġistrazzjoni ® għandu jintuza ma’ l-ewwel darba li l-kliem "ENERGY STAR" jidhru fil-materjal għas-suq ta’ l-Istati Uniti:, u - Is-simbolu ® għandu dejjem ikun stampat ’il fuq mill-vers (superscript); - M’għandu jkun hemm ebda spazju bejn il-kliem "ENERGY STAR" u s-simbolu ®; - Is-simbolu ® għandu jkun ripetut f’dokument għal kull titolu ta’ kapitolu jew paġna ta’ l-Internet. L-użu tal-Logo Komuni Il-Logo Komuni huwa marka li għandha tintuża bħala tikketta biss fuq dawk il-prodotti li jissodisfaw jew jeċċedu l-linji gwida tar-rendiment ta’ l-ENERGY STAR. L-uzu tal-Logo Komuni jinkludi:ċ - Fuq prodott li jikkwalifika u li huwa rreġistrat; - Fil-letteratura dwar il-prodott għal prodott li jikkwalifika; - Fuq l-Internet biex ikun identifikat prodott li jikkwalifika; - Fir-reklamar, fejn jintuża qrib jew fuq prodott li jikkwalifika; - Fil-materjali tal-Punt tax-Xiri; - Fuq l-imballaġġ ta’ prodott li jikkwalifika. Id-dehra tal-Logo Komuni Il-US EPA ħolqot din il-marka biex timmassimizza l-impressjoni viżiva tal-marka u għal skopijiet ta’ kuntrast u leġibbiltà. Il-marka tinkludi s-simbolu ta’ l-ENERGY STAR f’kaxxa bl-isem ENERGY STAR f’kaxxa direttament taħt biex tissaħħaħ il-leġibbiltà tas-simbolu. Iż-żewġ blokok huma separati minn rig abjad li huwa oħxon daqs it-tondjatura ġewwa s-simbolu. Il-marka għandha wkoll linja bajda ewlenija li hija wkoll ħoxna daqs it-tondjatura ġewwa s-simbolu. Spazju Vojt Il-US EPA u l-Kummissjoni ta’ l-UE jeħtieġu li jkun hemm spazju vojt ta’.333 (1/3) ta’ l-għoli tal-kaxxa grafika ġewwa l-marka, madwar il-marka f’kull ħin. Ebda element grafiku ieħor, bħal test jew immaġini, ma jista’ jidher f’din il-parti. Il-US EPA u l-Kummissjoni ta’ l-UE jirrikjedu li dan l-ispazju jkun vojt għaliex il-Logo Komuni ta’ spiss jidher fuq materjali li jużaw immaġini kumplessi bħal marki oħrajn, mezzi grafiċi, u kitba. Id-Daqs Minimu Il-marka tista’ tingħata daqs ieħor, izda l-proporzjonijiet għandhom jinzammu. Għal-leġibbiltà, nirrakkomandaw li l-marka ma tkunx riprodotta b’wisa’ inqas minn. 375 ta’ pulzier (3/8”; 9.5 mm) għall-istampar. Il-leġibbiltà ta’ l-ittri ġewwa l-marka għandha tinżamm fuq l-Internet. Il-Kulur Ippreferit Il-Kulur Ippreferit għall-marka huwa 100 % Cyan. Huma permessi verzjonijiet oħrajn bl-iswed jew irriversjat għall-abjad. L-ekwivalenti fuq l-Internet għall-kulur 100 % Cyan huwa l-kulur hex #0099FF. Jekk huwa disponibbli l-istampar f’bosta kuluri għar-reklamar, għal-letteratura tal-prodotti jew għall-materjali fil-punt tax-xiri il-marka għandha tkun stampata f’100 % Cyan. Jekk dan il-kulur mhuwiex disponibbli, jista’ minflok jintuża l-iswed. L-Użi skorretti tal-Marka Jekk jogħġbok: - Tuzax il-marka fuq prodotti li ma jikkwalifikawx. - Tibdilx il-marka billi tuża l-kaxxa tas-simbolu ta’ l-ENERGY STAR mingħajr il-kaxxa li fiha l-isem "ENERGY STAR". Meta tirriproduċi l-marka jekk jogħġbok: - Tagħmilx il-marka bħala kontorn. - Tuzax marka bajda fuq sfond abjad. - Tibdilx il-kuluri tal-marka. - Tgħawwiġx il-marka fi kwalunkwe mod. - Tibdilx il-lock up tal-marka. - Tqegħidx il-marka fuq immaġini fejn hemm ħafna marki oħrajn. - Iddawwarx il-marka. - Tissepara ebda wieħed mill-elementi tal-marka. - Tissostitwixxi ebda parti mill-marka. - Tuża ebda tipa oħra biex tissostitwixxi parti mill-marka. - Tivvjolax l-ispazju vojt tal-marka. - Ixxengilx il-marka. - Tibdilx id-daqs tal-lock up tal-marka. - Tissostitwix il-kliem approvat. - Tuzax il-Logo Komuni f’kulur mhux approvat. - Tħallix it-test ikompli għaddej fuq il-marka. - Tużax il-kaxxa tas-simbolu waħedha. L-isem ENERGY STAR għandu jidher ukoll. - Tħassarx il-kaxxa tas-simbolu mill-marka. Meta tikteb jew titkellem dwar ENERGY STAR Biex jinzamm u jinbena l-valur ta’ l-ENERGY STAR, il-U.S. EPA u l-Kummissjoni ta’ l-UE jirrakkomandaw li tintuza xi terminoloġija meta xi ħadd jikteb jew jitkellem dwar l-elementi tal-programm. KORRETT | SKORRETT | Kompjuter li jikkwalifika għall-ENERGY STAR | Kompjuter li huwa konformi ma’ l-ENERGY STAR Kompjuter li huwa ċċertifikat ENERGY STAR Kompjuter ikklassifikat ENERGY STAR | Kompjuter li kiseb l-ENERGY STAR | | Prodotti li kisbu l-ENERGY STAR | Prodott ENERGY STAR Prodotti ENERGY STAR (b’riferenza għal firxa ta’ prodotti) Tagħmir ENERGY STAR Endorsjat mill-US EPA Li jissodisfa l-istandards ENERGY STAR | L-ISĦAB/IL-PARTEĊIPANTI FIL-PROGRAMM | Sħab fl-ENERGY STAR | Kumpanija ENERGY STAR | Il-Kumpanija X, Sħab fl-ENERGY STAR | Il-Kumpanija X, kumpanija endorsjata mill-US EPA | Kumpanija li tipparteċipa fl-ENERGY STAR | Bejjiegħ tat-tagħmir ENERGY STAR approvat mill-US EPA | Kumpanija li tippromwovi l-ENERGY STAR | Endorsjat mill-US EPA | Monitors li jikkwalifikaw għall-ENERGY STAR | Il-Programm tal-Monitors ENERGY STAR | L-GĦAJN TA’ L-AWTORITÀ TAL-GVERN | Prodotti li kisbu l-ENERGY STAR jipprevjenu l-emissjonijiet ta’ gassijiet serra billi jissodisfaw linji gwida stretti dwar l-użu effiċjenti ta’ l-enerġija stabbiliti mill-US EPA u l-Kummissjoni ta’ l-UE | | L-ENERGY STAR u l-marka ENERGY STAR huma marki rreġistrati fl-Istati Uniti | | L-ENERGY STAR hija marka rreġistrata proprjetà tal-gvern ta’ l-Istati Uniti | | IL-LINJI GWIDA DWAR IR-RENDIMENT | | Il-Linji gwida ta’ l-ENERGY STAR | L-istandards ta’ l-ENERGY STAR | L-ispeċifikazzjonijiet ta’ l-ENERGY STAR | Approvat mill-US EPA | Il-livelli tar-rendiment ta’ l-ENERGY STAR | Endorsjat mill-US EPA | Programmi volontarji | Irċieva endorsjar ta’ l-US EPA | Mistoqsijiet dwar l-uzu ta’ l-Isem u l-Logo Komuni ta’ l-ENERGY STAR Hotline ta’ l-ENERGY STAR Fl-Istati Uniti. ċempel mingħajr ħlas fuq:1-888-STAR-YES (1-888-782-7937) Barra mill-Istati Uniti. ċempel: 202-775-6650 Faks: 202-775-6680 www.energystar.gov IL-KUMMISSJONI EWROPEA Id-Diretorat-Ġenerali Enerġija u Trasport Telefon: +32 2 2985792 Faks: +32 2 2966016 www.eu-energystar.org -------------------------------------------------- ANNESS Ċ L-ISPEĊIFIKAZZJONIJIET KOMUNI I. L-ISPEĊIFIKAZZJONIJIET TAL-KOMPJUTER L-Ispeċifikazzjonijiet tal-Kompjuters li ġejjin għandhom ikunu applikabbli sad- 19 ta' Lulju 2007. Ara t-Taqsima VIII għall-Ispeċifikazzjonijiet tal-Kompjuters li għandhom ikunu applikabbli mill- 20 ta' Lulju 2007. A. Definizzjonijiet 1. Kompjuter: Desktop, torri jew mini-torri, jew unità li tista' tinġarr, inklużi kompjuters desktop high-end, kompjuters personali, stazzjonijiet tax-xogħol (workstations), kompjuters desktop bin-netwerk, kontrolluri X terminal, u terminals tal-punti ta' bejgħ bl-imnut bbażati fuq il-kompjuter. Biex tikkwalifika, l-unità għandha tkun kapaċi tieħu l-enerġija minn plagg fil-ħajt, iżda dan ma jipprekludix unitajiet li huma kapaċi li jieħdu l-enerġija minn plakka fil-ħajt kif ukoll minn batterija. Din id-definizzjoni hija maħsuba primarjament biex tkopri kompjuters mibjugħa għall-uzu fin-negozji jew fid-dar. Din id-definizzjoni ta' kompjuter ma tinkludix kompjuters mibjugħa jew imqiegħda mod ieħor fis-suq bħala "File Server" jew "Server". 2. Monitor: Tubu cathode-ray (CRT), wiri fuq panew ċatt (pereżempju wiri permezz ta' kristalli likwidi - LCD) jew mekkaniżmu ieħor ta' wiri u l-elettronika assoċjata miegħu. Il-monitor jista’ jinbiegħ separatament jew ikun integrat fil-qafas tal-kompjuter. Din id-definizzjoni hija maħsuba primarjament biex tkopri monitors standard maħsuba għall-uzu ma' kompjuters. Għall-finijiet ta' din l-ispeċifikazzjoni, madankollu, dan li ġej jista’ jitqies ukoll bħala monitor: mainframe terminals, u unitajiet ta' wiri fiżikament separati. 3. Sistema tal-kompjuger integrata: Sistemi li fihom il-kompjuter u l-monitor għall-wiri viżwali huma kkombinati f’unità waħda. Dawn is-sistemi għandhom jissodisfaw dawn il-kriterji li ġejjin kollha: mhuwiex possibbli li jitkejjel il-konsum ta’ l-enerġija taz-zewġ komponenti separatament; u s-sistema hija konnessa mal-plakka tal-ħajt permezz ta’ wajer wieħed tad-dawl. 4. Inattività: Perjodu ta' zmien li matulu l-kompjuter ma jkunx qiegħed jintuza mill-utent (perezempju, tħaddim tat-tastiera jew ċaqliq tal-maws). 5. Modalità ta’ enerġija baxxa jew "sleep": L-istat ta' enerġija mnaqqsa li l-kompjuter jidħol fih wara perjodu ta' inattivita. 6. Meta Jerġa’ Jibda Jaħdem: Avveniment ta' l-utent jew ipprogrammat jew avveniment estern jew stimolu li jġiegħel lill-kompjuter li jaqleb mill-modalità ta’ enerġija baxxa/sleep għall-modalità attiva tiegħu ta' operat. Eżempji ta' meta jerġa’ jibda jaħdem jinkludu, iżda m'humiex limitati għal, ċaqliq tal-maws, attività tat-tastiera jew it-tagħfis ta' buttuna fuq il-qafas u, fil-każ ta' avvenimenti esterni, stimolu li jitwassal permezz ta’ telefon, ta’ kontroll mill-bogħod, ta’ netwerk, ta’ modem tal-kejbil, ta’ satellita, eċċ. B. Il-kwalifikazzjoni tal-prodott għall-ENERGY STAR 1. L-ispeċifikazzjonijiet tekniċi (a) Kompjuters: Kompjuter li jikkwalifika għall-ENERGY STAR għandu jissodisfa l-kondizzjonijiet li ġejjin. Hemm żewġ linji gwida - A u B – li taħthom il-kompjuter jista’ jiġi kwalifikat bħala konformi ma’ l-ENERGY STAR. Iż-żewġ linji gwida ġew żviluppati biex jipprovdu lill-Parteċipanti fil-Programm bl-għażla li jaffrontaw l-immaniġġar ta' l-enerġija u l-effiċjenza ta' enerġija f'modi differenti. It-tipi ta' kompjuters li ġejjin għandhom jikkwalifikaw taħt il-Linja Gwida A. - Kompjuters li huma konsenjati bil-kapaċità li jkunu fuq netwerks b'tali il-mod li jistgħu jibqgħu fil-modalità ta’ enerġija baxxa/sleep waqt li l-interkonnessjoni tagħhom man-netwerk iżżomm l-abbiltà li twieġeb għad-domandi tan-netwerk. - Kompjuters li mhumiex konsenjati b'kapaċita ta' interkonnessjoni ma’ netwerk. - Kompjuters li huma konsenjati għal ambjent fejn ma jitqabbdux ma’ netwerk L-EPA tistenna li kompjuters mibjugħa jew imqiegħda mod ieħor fis-suq bħala kompjuters personali jridu jikkwalifikaw biss taħt il-Linja Gwida A. Kompjuters li huma konsenjati bil-kapaċità li jkunu fuq netwerks li fil-preżent jeħtieġu li l-proċessur tal-kompjuter u/jew il-memorja jkunu involuti biex iżommu l-konnessjoni man-netwerk tagħhom waqt li jkunu fil-modalità sleep jistgħu jikkwalifikaw taħt il-Linja Gwida B. Kompjuters li jikkwalifikaw taħt il-Linja Gwida B huma mistennija li jżommu funzjonalità identika fuq in-netwerk kemm fil-modalità sleep kif ukoll meta mhux f’dik il-modalità. (i) Il-Linja Gwida A (a) Il-kompjuter għandu jidħol fil-modalità sleep wara perjodu ta’ inattività. (b) Jekk il-kompjuter huwa konsenjat bil-kapaċità li jkun fuq netwerk, huwa għandu jkollu l-abbiltà li jidħol fil-modalità sleep waqt li jkun fuq in-netwerk. (ċ) Jekk il-kompjuter huwa konsenjat bil-kapaċità li jkun fuq netwerk, huwa għandu jżomm fil-modalità sleep l-abbiltà li jirrispondi għal avveniment biex jerġa’ jibda jaħdem, diretta jew immirata lejn il-kompjuter waqt li jkun fuq in-netwerk. Jekk l-avveniment biex jerġa’ jibda jaħdem jeħtieġ li l-kompjuter joħroġ mill-modalità sleep u jwettaq funzjoni, il-kompjuter għandu jerġa’ jidħol fil-modalità sleep wara perjodu ta' inattività wara t-tlestija tal-funzjoni mitluba. Il-Parteċipant fil-Programm jista' juża kull mezz disponibbli biex jikseb l-imġieba deskritta f'din is-subtaqsima. (d) Fil-modalità sleep il-kompjuter għandu jikkonsma enerġija skond it-Tabella1. Tabella 1 Rata massima ta' enerġija kontinwa tal-provvista ta' enerġija [1] | Watts fil-modalità sleep | ≤ 200 W | ≤ 15 W | > 200 W ≤ 300 W | ≤ 20 W | > 300 W ≤ 350 W | ≤ 25 W | > 350 W ≤ 400 W | ≤ 30 W | > 400 W | 10 % tar-rata massima kontinwa ta' konsum | Kompjuters li dejjem iżommu livell ta' enerġija ta' 15-il watts jew anqas huma konformi mar-rekwiżiti tal-konsum ta' enerġija ta’ din l-Ispeċifikazzjoni, u mhumiex meħtieġa li jinkorporaw il-modalità sleep deskritta fit-Taqsima A. (ii) Il-Linja Gwida B (a) Il-kompjuter għandu jidħol fil-modalità sleep wara perjodu ta’ inattività. (b) Jekk il-kompjuter huwa konsenjat bil-kapaċità li jkun fuq netwerk, huwa għandu jkollu l-abbiltà li jidħol fil-modalità sleep irrispettivament mit-teknoloġija tan-netwerk. (ċ) Fil-modalità sleep il-kompjuter għandu jżomm l-abbiltà li jirrispondi għat-tipi kollha ta' talbiet min-netwerk. Ma għandu jkun hemm ebda telf fil-funzjonalità tan-netwerk għall-utent (pereżempju, l-funzjonalità tan-netwerk disponibbli lill-utent matul il-modalità sleep għandha tkun l-istess bħal dik disponibbli qabel ma’ l-kompjuter daħal fil-modalità sleep). (d) Il-kompjuter fil-modalità sleep għandu jikkonsma, mhux aktar minn 15 % tar-rata massima kontinwa ta' enerġija tal-provvista ta' enerġija tiegħu. (b) Sistemi Integrati tal-Kompjuter: Sistema integrata tal-kompjuter li tikkwalifika għall-ENERGY STAR għandha tissodisfa l-kondizzjonijiet li ġejjin:. (i) Is-sistema integrata tal-kompjuter għandha tidħol fil-modalità sleep wara perjodu ta' inattività. (ii) Jekk is-sistema integrata tal-kompjuter hija konsenjata bil-kapaċita li tkun fuq netwerk, għandu jkollha l-abbiltà li tidħol fil-modalità sleep waqt li tkun fuq in-netwerk. (iii) Jekk is-sistema integrata tal-kompjuter hija konsenjata bil-kapaċità li tkun fuq netwerk, hija għandha żżomm, waqt li tkun fuq il-modalità sleep, l-abbiltà li tirrispondi għal avveniment biex terġa’ tibda taħdem dirett jew immirat lejn il-kompjuter waqt li jkun fuq in-netwerk. Jekk is-sistema biex jerġa’ jaħdem teħtieġ li l-kompjuter joħroġ mil-modalità sleep u jwettaq funzjoni, is-sistema integrata tal-kompjuter għandha terġa’ tidħol fil-modalità sleep wara perjodu ta' inattività wara t-tlestija tal-funzjoni mitluba. Il-Parteċipant fil-Programm jista' juża kull mezz disponibbli biex jikseb l-imġieba deskritta f'din is-subtaqsima. (iv) Sistema integrata tal-kompjuter m’għandhiex tikkonsma aktar minn 35 watts fil-modalità sleep. Sistemi integrati tal-kompjuter li dejjem iżommu livell ta' konsum ta' enerġija daqs jew anqas minn 35 watts huma konformi mar-rekwiżiti tal-konsum ta' enerġija ta' dan il-Ftehim u mhumiex meħtieġa li jinkorporaw il-modalità sleep deskritta fit-Taqsima I.A. 2. Issettjar tal-konsenja: Sabiex jiġi żgurat li l-akbar numru ta' utenti jieħdu vantaġġ mill-istat ta' enerġija baxxa/sleep, il-Parteċipant fil-Programm għandu jibgħat il-kompjuters tiegħu u/jew is-sistemi integrati tal-kompjuter bil-karatteristika ta' l-amministrazzjoni ta' l-enerġija funzjonabbli. Il-ħin li fih għandu jopera għandu jkun issettjat minn qabel għal anqas minn 30 minuta. (L-EPA tirrakkomanda li l-ħin issettjat minn qabel għandu jkun bejn 15 u 30 minuta). L-utent għandu jkun jista’ jibdel l-issettjar tal-ħin jew li jwaqqaf il-modalità sleep/enerġija baxxa. 3. Sistemi ta' operat: L-attivazzjoni xierqa tal-mod tal-kompjuter enerġija baxxa/sleep tipikament tistrieħ fuq l-istallazzjoni u l-użu ta' verżjoni partikolari ta' sistema ta' operat. Jekk kompjuter huwa konsenjat minn Parteċipant fil-Programm b'sistema waħda ta' operat jew aktar, il-kompjuter għandu jkun kapaċi li jidħol u li jirkupra għal kollox mill-modalità ta’ enerġija baxxa/sleep waqt li jkun qed jaħdem f’għallinqas waħda minn dawk is-sistemi ta' operat. Jekk il-kompjuter mhuwiex konsenjat b’softwer ta' sistema ta' operat, il-Parteċipant fil-Programm għandu jispeċifika b'mod ċar liema mekkaniżmu jagħmel il-kompjuter konformi ma’ l-ENERGY STAR. Ukoll, jekk xi softwer speċjali, hardware drivers, jew utilitajiet huma meħtieġa għall-attivazzjoni xierqa u u r-ritorn tal-modalità sleep, dawn għandhom ikunu stallati fil-kompjuter. Il-Parteċipant fil-Programm għandu jinkludi din l-informazzjoni fil-letteratura tal-prodott (pereżempju, il-manwal ta’ l-utent jew il-paġni tad-data) u/jew fuq il-websajt tiegħu ta' l-Internet. Il-kliem tal-fuljetti u r-reklami għandhom ikunu b'tali mod li jiġu evitati dikjarazzjonijiet li jqarrqu. 4. Kontroll tal-Monitor: Il-kompjuter għandu jinkludi mekkaniżmu jew aktar minn mekkaniżmu wieħed li permezz tiegħu jkun jista’ jattiva l-modi ta' enerġija baxxa ta' monitor li jikkwalifika għall-ENERGY STAR. Il-Parteċipant fil-Programm għandu jispeċifika b'mod ċar fil-letteratura tal-prodott il-mod li bih il-kompjuter tiegħu jista’ jikkontrolla l-monitors li jikkwalifikaw għall-ENERGY STAR, u kwalunkwe ċirkostanzi speċjali li għandhom jeżistu sabiex jitwettaq l-immaniġġar ta' l-enerġija tal-monitor. Il-Parteċipant fil-Programm għandu jissettja l-kompjuter biex jattiva għall-ewwel darba l-enerġija baxxa tal-monitor jew il-modalità sleep fi żmien 30 minuta ta' inattività ta' l-utent. Il-Parteċipant fil-Programm għandu wkoll jissettja l-ħin għal-livell li jmiss ta' l-imaniġġar ta' l-enerġija b'dak il-mod li l-monitor jidħol fit-tieni modalità ta’ enerġija baxxa jew "Deep sleep" fi żmien 60 minuta ta' inattività. It-total magħdud tal-ħinijiet għaż-żewġ modi ta' enerġija baxxa m’għandux jeċċedi s-sittin minuta. Il-Parteċipant fil-Programm jista’ jagħżel li jissetta l-kompjuter biex jattiva l-monitor sabiex jidħol fit-tieni modalità ta’ enerġija baxxa jew Deep sleep direttament fi ħdan 30 minuta ta' inattività. L-utent għandu jkun jista’ jbiddel l-issettjar tal-ħin jew iwaqqaf il-modi ta' enerġija baxxa għall-kontroll tal-monitor. Din il-ħtieġa għall-kontroll tal-monitors ma tgħoddx għal sistemi integrati ta' kompjuter. Iżda, sistemi integrati ta' kompjuter li huma mqiegħda fis-suq u mibjugħa bħala parti minn sistema ta' docking għandu jkollhom il-kapaċità li jikkontrollaw awtomatikament l-enerġija ta' monitor konness esternament. Ċ. Il-Linji Gwida għat-Test tal-Kompjuters li jikkwalifikaw għall-ENERGY STAR 1. Kundizzjonijiet tat-Test: Hawn taħt jinsabu l-kondizzjonijiet ambjentali tat-test li għandhom jiġu stabbiliti meta jitwettaq il-kejl ta' l-enerġija. Dawn huma meħtieġa biex jiġi żgurat li fatturi barranin ma jaffettwawx ir-riżultati tat-test, u li r-riżultati tat-test ikun jistgħu jiġu riprodotti aktar tard. Impedenza tal-linja: < 0,25 ohm Distorsjoni armonika totali: < 5 % Vultaġġ: Vultaġġ tad-dħul AC [2]: 115 VAC RMS +/- 5 V RMS Frekwenza tad-dħul AC [3]: Temperatura Ambjentali: Temperatura Ambjentali: 25 grad C +/- 3 grad C 2. Apparat ta’ l-Ittestjar: Ir-riżultat finali mixtieq hu li jitkejjel eżattament il-konsum VERU ta' enerġija [4] tal-mekkaniżmu jew monitor. Dan jirrikjedi l-użu ta' watt-miter RMS veru. Hemm ħafna watt-miters mnejn wieħed jagħżel, iżda l-manifatturi jridu joqogħdu attenti fl-għażla tal-mudell xieraq. Il-fatturi li ġejjin għandhom ikunu kkunsidrati meta wieħed jixtri miter u biex jiġi ppreparat it-test attwali. Fattur Crest: Verżjoni ta' qabel tal-proċedura ta' l-ittestjar ta' l-ENERGY STAR kienet tinkludi l-ħtieġa li l-manifatturi jutilizzaw watt-miter b'fattur crest akbar minn 8. Kif ġibdu l-attenzjoni diversi Parteċipanti fil-Programm, dan ma kienx rekwiżit utli jew relevanti. Il-paragrafi li ġejjin huma maħsuba biex jiddiskutu l-kwistjonijiet li għandhom x'jaqsmu mal-fattur crest u biex jiċċaraw l-intenzjoni tad-dikjarazzjoni inizjalment skorretta. Sfortunatament, sabiex jiġi rimedjat l-iżball, il-programm ENERGY STAR ma jistax jipprovdi l-ħtieġa ta' apparat speċifiku. L-ittestjar huwa arti daqs kemm huwa xjenza, u l-manifatturi u dawk li jittestjaw għandhom jeżerċitaw il-ġudizzju tagħhom u jużaw nies li huma kapaċi sew fil-kwistjonijiet ta' l-ittestjar, biex jagħżlu l-miter adattat. +++++ TIFF +++++ Abbildung 1Strom des geprüften GerätsStromstärke (Ampère)Sinusförmige StromwelleZeit To begin, it is important to understanding that devices which contain switching power supplies draw current in a waveform different from typical sinusoidal current [5]. Figure 1 shows the typical current waveform for a typical switched electronic device. Filwaqt li kważi kull watt-miter jista’ jkejjel forma ta' mewġa standard ta' kurrent, huwa aktar diffiċili li tagħżel watt-miter meta kurrent f'forom ta' mewġ irregolari jkun involut. Huwa kritiku li l-watt-miter magħżul ikun kapaċi li jaqra kurrent miġbud minn mekkaniżmu mingħajr ma joħloq tgħawwiġ intern fil-quċċata (jiġifieri jaqta’ l-quċċata tal-mewġa tal-kurrent.) Dan jeħtieġ reviżjoni tal-fattur crest tal-miter [6], u l-firxiet ta' kurrent disponibbli fuq il-miter. Miters aħjar ikollhom fatturi crest għola u aktar għażliet ta' firxiet tal-kurrent. Meta tipprepara t-test, l-ewwel pass huwa li tistabbilixxi l-quċċata tal-kurrent (amps) assoċjata mal-mekkaniżmu li jkun qed jitkejjel. Dan jista’ jitwettaq bl-uzu ta' ossilloskopju. Imbagħad għandha tingħażel firxa ta' kurrent li tippermetti lill-miter jirreġistra l-quċċata tal-kurrent. Speċifikament il-valur sħiħ ta' l-iskala tal-firxa tal-kurrent magħżula moltiplikata bil-fattur crest tal-miter (għall-kurrent) għandu jkun għola mill-qari tal-quċċata tal-kurrent mill-ossilloskopju. Pereżempju, jekk il-watt-miter ikollu fattur crest ta' 4, u l-firxa tal-kurrent tiġi ssettjata fi 3 amps, il-miter jista’ jirreġistra spikes sa 12-il amp. Jekk il-quċċata mkejla tal-kurrent tkun biss 6 amps, il-miter għandu jkun sodisfaċenti. It-tħassib l-ieħor li wieħed għandu jkun konxju minnu huwa li jekk il-firxa tal-kurrent tiġi ssettjata għolja wisq sabiex tirreġistra quċċata tal-kurrent, din tista’ titlef l-eżattezza fil-kejl tal-kurrent mhux fil-quċċata. Għalhekk, huwa meħtieġ xi bilanċjar delikat. Għal darb’oħra, b'aktar għażliet ta' firxa ta' kurrent u fatturi crest għola jkollok riżultati aħjar. Reazzjoni għall-frekwenza: Kwistjoni oħra li għandek tikkonsidra meta tagħżel watt-miter hija rata tar-reazzjoni għall-frekwenza tal-miter. Apparat elettroniku li fih provvisti ta' enerġija bis-swiċċ joħloq armonika (armonika bil-fart tipikament sal-21 post). Din l-armonika għandu jingħata kont tagħha fil-kejl ta' l-enerġija nkella l-konsum ta' watts ma jkunx ezatt. Għalhekk, il-programm ENERGY STAR jirrakkomanda lill-manifatturi jixtru watt-miters li għandhom reazzjoni għall-frekwenza ta' l-anqas ta' 3 kHz. Dan jagħti kont għall-armonika sal-50 post u huwa rakkomandat mill-IEC 555. Rizoluzzjoni: Probabbilment il-manifatturi jkunu jridu miter li jista’ jipprovdi riżoluzzjoni ta' 0.1 W. Eżattezza: Fattur ieħor li wieħed għandu jikkonsidra huwa l-ezattezza li tirrizulta li inti tkun kapaċi tikseb. Il-katalogi u l-folji ta' speċifikazzjoni għall-watt-miters tipikament jipprovdu informazzjoni dwar l-eżattezza tal-qari ta' l-enerġija li tista’ tinkiseb f'firxiet differenti ta' ssettjar. Jekk tkun qed tkejjel prodott li huwa viċin ħafna għall-konsum massimu ta' enerġija għall-mod li jkun qed jiġi ttestjat, ikollok bzonn li tistabbilixxi test li jipprovdi ezattezza akbar. Kalibrazzjoni: Il-watt-miters għandhom ikunu kalibrati kull sena biex iżommu l-eżattezza tagħhom.. 3. Metodu tat-test: Il-manifatturi għandhom ikejlu l-konsum medju ta' enerġija tal-mekkanizmi meta jkunu fil-modi mitfija jew ta' enerġija baxxa. Dan għandu jsir billi jitkejjel il-konsum ta' enerġija matul perjodu ta' siegħa. Il-konsum ta' enerġija li jirrizulta jista’ jiġi diviz b'siegħa biex tiġi kkalkolata l-medja ta' watts. Kejl ta' l-enerġija għall-modi ta' ffrankar ta' enerġija: Dan it-test għandu jitwettaq għal kull wieħed mill-modi ta' ffrankar ta' enerġija (pereżempju, enerġija baxxa, mitfi, stand-by, rqad) applikabbli għal mekkaniżmu partikolari għall-kwalifikazzjoni ENERGY STAR. Qabel ma jibda dan it-test, il-magna għandha tkun ġiet ipplaggjata f'linja ħajja ta' enerġija iżda mitfija u stabbilizzata f'kondizzjonijiet ambjentali tal-kamra għal ta' l-anqas 12-il siegħa. Watt-miter adattat għandu jkun f'linja mal-magna, lest biex jagħti indikazzjoni eżatta tal-konsum ta' enerġija tal-magna mingħajr tfixkil tas-sors ta' enerġija. Dan il-kejl jista’ jsir sekwenzjalment mal-kejl ta' enerġija fil-Modalità Mitfija; iż-żewġ testijiet flimkien ma għandhomx jieħdu aktar minn 14-il siegħa biex jitwettqu, inkluż il-ħin meħtieġ għall-magna biex tiġi pplaggjata u mitfija. Ixgħel il-mekkaniżmu, u ħallieh għaddej miċ-ċiklu biex jisħon. Wara li l-ħin default għall-modalità ta' ffrankar ta' enerġija jkun għadda, aqra u rrekordja l-indikazzjoni tal-miter tal-watts fis-siegħa u l-ħin (jew ibda l-istopwatch jew it-tajmer). Wara siegħa, erġa’ aqra u rrekordja l-indikazzjoni ta' watts fis-siegħa. Id-differenza bejn iż-żewġ qari tal-miter ta' watts fis-siegħa hija l-użu ta' enerġija tal-mod f'enerġija baxxa; iddividi b'siegħa biex tikseb il-medja tar-rata ta' l-enerġija. II. L-ISPEĊIFIKAZZJONIJIET TAL-MONITOR TAL-KOMPJUTER A. Definizzjonijiet 1. Il-Monitor tal-Kompjuter (li wkoll issir referenza għalih bħala "Monitor"): Prodott elettroniku, disponibbli kummerċjalment, bi skrin tal-wirja u l-elettroniċi assoċjati miegħu, magħluqa f’kaxxa waħda li tista’ turi informazzjoni prodotta minn kompjuter permezz ta’ input jew inputs, bħal VGA, DVI, u/jew IEEE 1394. Il-monitor normalment jiddependi fuq tubu cathode-ray (CRT), wiri bil-kristalli likwidi (LCD), jew tagħmir ieħor tal-wirja. Din id-definizzjoni hija maħsuba primarjament biex tkopri monitors standard maħsuba għall-uzu ma' kompjuters. Biex jikkwalifika, il-monitor tal-kompjuter għandu jkollu daqs djagonali ta’ l-iskrin li jista’ jidher ta’ akbar minn 12-il pulzier u għandu jkun jista’ jieħu l-enerġija minn plagg ta’ mal-ħajt ta’ l-AC separata jew unità tal-batterija li tinbiegħ b’adattur ta’ l-AC. Il-monitors tal-kompjuter li għandhom tuner/receiver jistgħu jikkwalifikaw bħala ENERGY STAR taħt din l-ispeċifikazzjoni kemm-il darba jitqiegħdu fis-suq u jinbiegħu lill-konsumaturi bħala monitors tal-kompjuter (jiġifieri l-enfasi tkun fuq il-monitor tal-kompjuter bħala l-funzjoni ewlenija) jew bħala monitors tal-kompjuter u televixins b’funzjoni doppja. Iżda, il-prodotti li għandhom kapaċità ta’ tuner/receiver u ta’ kompjuter li jitqiegħdu fis-suq u jinbiegħu bħala televixins mhumiex inklużi f’din l-ispeċifikazzjoni. 2. Modalità Mixgħula/Enerġija Attiva: Il-prodott huwa konness ma’ sors ta’ l-enerġija u jipproduċi immaġini. Ir-rekwiżit ta’ l-enerġija f’din il-modalità huwa tipikament akbar mir-rekwiżit ta’ l-enerġija fil-modalitajiet Sleep u Mitfi. 3. Il-Modalità Sleep / Enerġija Baxxa: L-istat ta’ enerġija mnaqqsa li jidħol fih il-monitor tal-kompjuter wara li jirċievi istruzzjonijiet minn kompjuter jew minn funzjonijiet oħrajn. Skrin vojt u tnaqqis fil-konsum ta’ l-enerġija jikkaratterizzaw din il-modalità. Il-monitor tal-kompjuter imur lura għall-Modalità Mixgħula bil-kapaċità sħiħa ta’ rendiment meta jissensja talba minn utent/kompjuter (eż., l-utent iċaqlaq il-maws jew jagħfas buttuna fuq it-tastiera). 4. Il-Modalità Mitfija/Enerġija Standby: Il-modalità bil-konsum l-aktar baxx ta’ l-enerġija li ma tistax tkun mitfija (influwenzata) mill-utent u li tista’ tippersisti għal ħin indefinit meta monitor tal-kompjuter huwa konness mal-provvista ewlenija ta’ l-enerġija u wżat skond l-istruzzjonijiet tal-manifattur. Għall-għanijiet ta’ din l-ispeċifikazzjoni, il-Modalità Mitfija hija definita bħala l-istat ta’ l-enerġija meta l-prodott huwa konness ma’ sors ta’ l-enerġija, ma jipproduċix immaġini, u qed jistenna li jinxtegħel għall-Modalità Mixgħula permezz ta’ sinjal dirett minn utent/kompjuter (eż., l-utent jagħfas il-buttuna li tixgħel) [7]. 5. Il-Modalità Mitfija manwalment (Hard Off): Kondizzjoni meta l-prodott għadu pplaggjat fil-mejn, iżda ġie maqlugħ minn sors ta’ l-enerġija esterna. Din il-modalità normalment tiġi attivata mill-konsumatur permezz ta’ interruttur manwali ta’ l-enerġija (hard off switch). Meta jkun f’din il-modalità, il-prodott ma jiħux enerġija u normalment meta jitkejjel bil-miter juri 0 watts. 6. Skonnettjat: Il-prodott ġie splaggjat mill-mejn u għalhekk ma huwa konness ma ebda sors estern ta’ l-enerġija. B. Il-Prodotti li Jikkwalifikaw Sabiex jikkwalifika bħala ENERGY STAR, mudell ta’ monitor tal-kompjuter għandu jilħaq id-definizzzjoni fit-Taqsima A, u r-rekwiżiti ta’ l-ispeċifikazzjoni provduti fit-Taqsima II. C, hawn taħt. Kif huwa spjegat fit-Taqsima II.A.1, din l-ispeċifikazzjoni ma tkoprix prodotti bil-kapaċità ta’ kompjuter li huma mqiegħda fis-suq u mibjugħa bħala televixins. Ċ. L-Ispeċifikazzjonijiet dwar l-uzu effiċjenti ta’ l-enerġija għall-Prodotti li Jikkwalifikaw Huma biss dawk il-prodotti elenkati fit-Taqsima II. B li jilħqu dawn il-kriterji li ġejjin, li jistgħu jikkwalifikaw bħala ENERGY STAR. Mudelli bi Skrin Wiesa’: il-mudelli bi Skrin Wiesa’ (eż., 16:9, 15:9, eċċc.) huma eliġibbli biex jiksbu l-ENERGY STAR, kemm-il darba jissodisfaw ir-rekwiżiti ta’ l-użu effiċjenti ta’ l-enerġija f’dawn l-ispeċifikazzjonijiet. M’hemmx speċifikazzjonijiet separati għall-mudelli bi skrin wiesa’ u għalhekk, għandhom jissodisfaw it-Taqsimiet II.C.1 u II.C.2, hawn taħt: 1. Modalità Mixgħula/Enerġija Attiva: Biex jikkwalifikaw bħala ENERGY STAR, il-mudelli tal-monitor tal-kompjuter m’għandhomx jeċċedu din l-ekwazzjoni għall-konsum massimu attiv ta’ l-enerġija: Jekk X < 1 megapixel, allura Y = 23; Jekk X > 1 megapixel, allura Y = 28X. Y hija espressa f’watts u miżjuda jew imnaqqsa sa l-eqreb numru sħiħ u X huwa n-numru ta’ megapixels f’forma deċimali (eż., 1,920,000 pixels = 1.92 megapixels). Pereżempju, il-konsum massimu ta’ l-enerġija għal monitor tal-kompjuter li għandu riżoluzzjoni ta’ 1024 × 768 (jew.78 megapixels) ikun Y = 23 watts u għal monitor tal-kompjuter li għandu riżoluzzjoni ta’ 1600 × 1200 ikun 28(1.92) = 53.76 jew 54 meta mnaqqas jew miżjud għall-eqreb numru. Biex monitor tal-kompjuter jikkwalifika bħala ENERGY STAR, għandu jkun ittestjat skond il-protokoll deskritt fit-Taqsima II. D, Il-Metodoloġija tat-Test. 2. Il-Modalitajiet Sleep u Mitfi (a) Il-livelli tal-konsum massimu ta’ l-enerġija għall-modalitajiet Sleep u Mitfi huma provduti fit-Tabella 2 hawn taħt. Il-monitors tal-kompjuter li jistgħu jkollhom aktar minn Modalità waħda Sleep (jiġifieri Sleep u Deep Sleep) għandhom jissodisfaw ir-rekwiżit tal-Modalità Sleep hawn taħt f’dawn il-modalitajiet kollha. Pereżempju, monitor tal-kompjuter ittestjat b’4 watts f’Sleep u f’2 watts f’Deep Sleep ma jikkwalifikax għaliex wieħed mill-Modalitajiet Sleep jeċċedi ż-2 watts. (b) L-Eċċezzjoni tal-Modalità Sleep: Il-monitors tal-kompjuter li għandhom il-kapaċità jipproċedu awtomatikament mill-Modalità Mixgħula/Enerġija Attiva għal Modalità Mitfija/Enerġija Standby ta’ 1 jew inqas iħarsu dawn ir-rekwiżiti tal-konsum ta’ l-enerġija. Il-Modalità Mitfija/Enerġija Standby tal-monitor tal-kompjuter għandhom ikunu attivi fi żmien 30 minuta mill-inattività ta’ l-utent jew kif definit mod ieħor fil-verżjonijiet futuri ta’ l-Ispeċifikazzjonijiet għall-Kompjuter. Meta terġa’ tibda l-attività ta’ l-utent, (eż l-utent iċaqlaq il-maws jew jagħfas buttuna fuq it-tastiera), il-monitor tal-kompjuter għandu jmur lura għall-kapaċità sħiħa ta’ l-operat. Fi kliem ieħor, il-Modalità Sleep mhijiex meħtieġa jekk il-monitor tal-kompjuter jista’ jipproċedi mill-Modalità Mixgħula/Enerġija Attiva għal Modalità Mitfija/Enerġija Standby u jissodisfa r-rekwiżiti ta’ l-ENERGY STAR fil-Modalità Mitfija/Enerġija Standby. Tabella 2: L-użu effiċjenti tal-kriterji ta’ l-enerġija għall-modalitajiet Sleep u Mitfi Il-Modalità Sleep | ≤ 2 watts | Il-Modalità Mitfija | ≤ 1 watt | (ċ) Il-faċilitazzjoni tal-Modalità Sleep: L-iffrankar ta’ l-enerġija mill-Modalità Sleep tal-monitor tal-kompjuter jista’ jinkiseb biss jekk din il-modalità li tiffranka l-enerġija tiġi attivata. Il-ħinijiet ta’ l-iffaċilitar u ta’ default jitmexxew mill-kompjuter; fejn possibbli (eż., fejn il-manifattur tal-monitor għandu relazzjoni kummerċjali ma’ manifatturi speċifiċi tal-kompjuters, jew fejn il-manifattur tal-monitor ibiegħ ukoll il-prodotti tal-kompjuter jew prodotti f’pakkett tiegħu stess), il-manifattur tal-monitor għandu jiżgura li l-monitors tal-kompjuter li huma kwalifikati bħala ENERGY STAR għandhom il-Modalità Sleep iffaċilitata meta jiġu konsenjati lill-klijenti. Ukoll, il-kompjuter għandu jixgħel il-Modalità Sleep tal-monitor tal-kompjuter fi żmien 30 minuta ta’ inattività ta’ l-utent jew kif definit mod ieħor. Jekk xi monitor tal-kompjuter għandu l-kapaċità jipproċedu awtomatikament mill-Modalità Mixgħula/Enerġija Attiva għall-Modalità Mitfija/Enerġija Standby, allura, b’mod li huwa konsistenti mar-rekwiżiti tal-Modalità Sleep, il-Modalità Mitfija/Enerġija Standby tal-monitor tal-kompjuter għandha tkun attivata fi żmien 30 minuta ta’ inattività ta’ l-utent jew kif definit mod ieħor. D. Il-Metodoloġija tat-Test L-Issettjar, il-Metodoloġija u d-Dokumentazzjoni ta’ l-Ittestjar tal-Prodott: Il-metodi ta’ l-ittestjar u tal-kejl hawn taħt jagħmlu riferenza għal speċifikazzjonijiet ippubblikati mill-Video Electronics Standards Association (VESA) [l-Għaqda ta’ l-Istandards ta’ l-Elettronika tal-Vidjo], il-Kumitat tal-Metroloġija tal-Wiri u l-International ElectroTechnical Commission (IEC) [Il-Kummissjoni Elettroteknika Internazzjonali], u jissupplimentaw dawk il-linji gwida fejn meħtieġ b’metodi żviluppati b’kooperazzjoni ma’ l-industrija tal-monitors tal-kompjuter. Il-manifatturi huma meħtieġa jwettqu testijiet u jiċċertifikaw huma stess dawk il-mudelli tal-prodotti li jissodisfaw il-linji gwida ta’ l-ENERGY STAR. Il-familji tal-mudelli tal-monitors tal-kompjuter li huma mibnija fuq l-istess qafas u huma identiċi f’kull aspett ħlief il-kaxxa u l-kulur jistgħu jkunu kwalifikati permezz ta’ sottomissjoni tad-data tat-test għal mudell wieħed rappreżentattiv. Bl-istess mod, il-mudelli li għadhom l-istess jew li huma differenti biss fil-finish minn dawk mibjugħa fis-sena ta’ qabel jistgħu jibqgħu kwalifikati mingħajr is-sottomissjoni ta’ data tat-test ġdida, jekk l-ispeċifikazzjoni tibqa’ l-istess. Ir-rekwiżit ta’ l-enerġija għandu jkun imkejjel mill-plagg jew mis-sors ta’ l-enerġija tal-prodott li qed jiġi ttestjat. Il-konsum reali medju tal-monitor tal-kompjuter għandu jitkejjel waqt il-Modalità Mixgħula/Enerġija Attiva, il-Modalità Sleep / Enerġija Baxxa, u l-Modalità Mitfija/Enerġija Standby. Meta jsir il-kejl għaċ-ċertifikazzjoni proprja ta’ mudell ta’ prodott, il-prodott li qed jiġi ttestjat għandu għall-ewwel ikun fl-istess kondizzjoni (eż., konfigurazzjoni u settings) bħal meta jkun konsenjat lill-klijent, kemm-il darba ma jridux isiru aġġustamenti skond l-istruzzjonijiet hawn taħt. Biex ikun zgurat mezz konsistenti biex jitkejjel il-konsum ta’ l-enerġija tal-prodotti elettroniċi, għandu jkun segwit dan il-protokoll li ġej, li għandu tliet komponenti ewlenin: L-Issettjar u l-Kondizzjonijiet ta’ l-Ittestjar tal-Prodott: Fit-Taqsimiet 1(a) sa (h) hawn taħt, hemm deskritt fil-qosor il-kondizzjonijiet ta’ l-ambjent tat-test u l-protokolli tal-kejl li għandhom ikunu rispettati meta jsiru l-kejl ta’ l-enerġija. Il-Metodoloġija ta’ l-Ittestjar tal-Prodott: Il-passi attwali tat-test biex titkejjel l-enerġija waqt il-Modalità Mixgħula/Enerġija Attiva, il-Modalità Sleep / Enerġija Baxxa, u l-Modalità Mitfija/Enerġija Standby huma provduti fit-Taqsima 2(a), hawn taħt. Id-Dokumentazzjoni ta’ l-Ittestjar tal-Prodott: Ir-rekwiżiti tad-dokumentazzjoni għall-preżentazzjoni tad-data tal-prodott ikkwalifikat jinsabu fid-dettall fit-Taqsima 3, hawn taħt. Dan il-protokoll jizgura li l-fatturi barranin ma jaffettwawx b’mod avvers ir-rizultati tat-test u jistgħu jkunu riprodotti b’mod konsistenti. Il-manifatturi jistgħu jagħzlu li juzaw laboratorju intern jew wieħed indipendenti biex jipprovdi r-rizultati tat-test. 1. L-Issettjar u l-Kondizzjonijiet ta’ l-Ittestjar tal-Prodott (a) Kundizzjonijiet tat-Test: Il-Kriterji Ġenerali Il-Vultaġġ tal-Provvista [8]: | L-Ewropa: | 230 (±1 %) Volts AC, 50 Hz (±1 %) | L-Amerka ta’ Fuq: | 115 (±1 %) Volts AC, 60 Hz (±1 %) | L-Awstralja/New Zealand: | 230 (±1 %) Volts AC, 50 Hz (±1 %) | Ġappun: | 100 (±1 %) Volts AC, 50 Hz (±1 %)/60 Hz (±1 %) | Id-Distorsjoni Armonika Totali (Vultaġġ): | < 2 % THD | Temperatura Ambjentali: | 20 °C ±5 °C | Umdità Relattiva: | 30 – 80 % | Impedenza tal-linja: | < 0,25 ohm | (Referenza IEC 62301: Tagħmir Elettriku tad-Dar – Kejl ta’ l-Enerġija Standby, it-Taqsimiet 3.2, 3.3 u l-Kejl tal-Panel Ċatt tal-Wiri tal-VESA (FPDM - Flat Panel Display Measurements) Standard 2.0, it-Taqsima 301-2) (b) Il-Kondizzjonijiet tal-Kamra Mudlama: Meta jsir il-kejl tad-dawl, il-monitor tal-kompjuter għandu jitqiegħed f’kondizzjonijiet ta’ kamra mudlama. Il-kejl ta’ l-illuminanza ta’ l-iskrin tal-monitor tal-kompjuter (E), meta fil-Modalità Mitfija/Enerġija Standby, għandu jkun 1.0 Lux jew inqas. Il-kejl għandu jsir f’punt li huwa perpendikolari għaċ-ċentru ta’ l-iskrin bl-użu ta’ Tagħmir tal-Kejl tad-Dawl (LMD - Light Measuring Device) bil-monitor tal-kompjuter fil-Modalità Mitfija/Enerġija Standby (Referenza VESA FPDM Standard 2.0, it-Taqsima 301-2F). (ċ) Il-Kontrolli tal-Kulur u t-Tagħmir Periferali: Il-kontrolli kollha tal-kulur (lewn, saturazzjoni, gamma, eċċ), għandhom jitqiegħdu fid-default settings tal-fabbrika. L-ebda tagħmir estern ma għandu jkun konness ma’ kwalunkwe hub jew port tal-Universal Serial Bus (USB) inklużi. Kwalunkwe speaker mibni fuq ġewwa, TV tuners, eċċ jista’ jitqiegħed fil-konfigurazzjoni ta’ l-enerġija minima, kif aġġustabbli mill-utent, biex ikun minimizzat l-użu ta’ l-enerġija mhux assoċjat mal-wiri stess. It-tneħħija taċ-ċirkwitu jew kwalunkwe azzjoni oħra mhux taħt il-kontroll ta’ l-utent ma jistax jittieħed li jimminimizza l-uzu ta’ l-enerġija. (d) Il-Kondizzjonijiet tat-test tal-Kejl ta’ l-Enerġija: Il-format tal-pixel tas-CRT għandu jkun issettjat fil-format tal-pixel preferut bl-ogħla riżoluzzjoni li hija maħsuba li titħaddem f’rata ta’ riffriskar ta’ 75 Hz. Għandha tintuża VESA Discrete Monitor Timing (DMT) jew format tal-pixel standard ta’ l-industrija aktar ġdida għat-test. Il-monitor tas-CRT għandu jkun jista’ jilħaq l-ispeċifikazzjonijiet kollha tal-kwalità ddikjarati mill-manifattur fil-formt ittestjat. Għall-LCDs u teknoloġiji oħrajn bil-pixels iffissati, il-format tal-pixel għandu jkun issettjat għal-livell lokali. Ir-rata tar-riffriskar ta’ l-LCD għandha tkun issettjata għal 60 Hz, kemm-il darba ma tkunx speċifikament rakkomandata rata tar-riffriskar differenti mill-manifattur, f’liema każ għandha tintuża dik ir-rata. (e) Il-Protokolli tal-Kejl ta’ l-Enerġija: Il-konsum ta’ l-enerġija minn monitor tal-kompjuter għandu jitkejjel f’watts b’tendenza tat-test proposta. Il-ħin biex jisħon għandu jkun minimu ta’ perjodu ta’ 20 minuta (Referenza l-Istandard tal-VESA FPDM 2.0, it-Taqsima 301-2D jew 305-3 għat-test biex jisħon). Għandu jintuża miter ta’ l-enerġija ta’ l-RMS b’fattur crest ta’ mhux inqas minn ħamsa biex jitkejjel l-użu ta’ l-enerġija għal kull unità magħżula għall-għarrieda f’waħda jew aktar, skond kif xieraq, tal-kombinazzjonijiet tal-vultaġġ/frekwenza provduti fit-Taqsima II.D.1(a) (l-Istandard ta’ Referenza tal-VESA: L-Ispeċifikazzjonijiet tal-Wiri u l-Proċeduri tal-Kejl, Verzjoni 1.0, Revizjoni 1.0, it-Taqsima 8.1.3). Il-kejl għandu jittieħed wara li l-valur tal-watts ikun stabbli f’perjodu ta’ tliet minuti. Il-kejl jitqies stabbli jekk il-qari tal-watts ma jvarjax aktar minn 1 % fil-perjodu ta’ tliet minuti (Referenza ta’ l-IEC 4.3.1). (Il-manifatturi għandhom jinjoraw iċ-ċiklu tal-verifika tas-sinkronizzazzjoni tas-sinjal tad-dħul meta jkejlu l-mudell fil-Modalità Sleep/Enerġija Baxxa u l-Modalità Mitfija/Enerġija Standby.) Il-manifatturi għandhom juzaw tagħmir tal-kejl ikkalibrat li huwa kapaċi għal kejl li huwa preċiz sa wieħed minn għaxra ta’ watt jew aħjar. Fuq bażi tan-Norma Ewropea 50301 (Referenza BSI 03-2001, BS EN 50301:2001, Metodi tal-Kejl għall-Konsum ta’ l-Enerġija għal-Tagħmir awdjo, Vidjo u apparat relatat, l-Anness A), l-EPA stabbiliet proċedura tat-test li biha n-numru ta’ unitajiet meħtieġa għat-test jiddependi fuq ir-riżultati tat-test għall-ewwel unità. Għall-għanijiet ta’ l-ENERGY STAR, jekk monitor tal-kompjuter ittestjat juża għall-inqas 15 % inqas enerġija (jiġifieri inqas minn jew daqs 15 %) mill-ispeċifikazzjoni ta’ l-ENERGY STAR fit-tliet modalitajiet ta’ l-operat (fil-Modalità Mixgħula/Enerġija Attiva, fil-Modalità Sleep/Enerġija Baxxa u fil-Modalità Mitfija/Enerġija Standby), allura għandu għal fejn jiġi ttestjat darba biss. Iżda, jekk monitor tal-kompjuter ittestjat huwa sa 15 % (jiġifieri inqas minn 15 %) ta’ l-ispeċifikazzjoni ta’ l-ENERGY STAR f’kwalunkwe mit-tliet modalitajiet ta’ l-operat, allura żewġ unitajiet jew aktar għandhom bżonn jiġu ttestjati. L-ebda wieħed mill-valuri tat-test ma jista’ jeċċedi l-ispeċifikazzjoni ta’ l-ENERGY STAR biex il-mudell jikkwalifika bħala ENERGY STAR. Ir-riżultati kollha tat-test flimkien mal-valuri medji (fuq bażi tat-tliet punti jew aktar tad-data) għandhom ikunu rrapportati fuq formola ta’ Informazzjoni dwar il-Prodott li jikkwalifika bħala ENERGY STAR (QPI - Qualifying Product Information). Dan l-eżempju li ġej ikompli jispjega dan l-approċċ: EZEMPJU: Għas-sempliċità, assumi li l-ispeċifikazzjoni hija 100 watt jew inqas u tapplika biss għal modalità waħda ta’ l-operat. 85 watts jirrappreżenta l-limitu ta’ 15 %.Jekk l-ewwel unità titkejjel f’80 watt, m’hemmx bżonn aktar ittestjar u l-mudell jikkwalifika (80 huwa għall-inqas 15 % aktar effiċjenti mill-ispeċifikazzjoni u huwa "barra" mil-limitu ta’ 15 %).Jekk l-ewwel unità titkejjel f’85 watt, m’hemmx bżonn aktar ittestjar u l-mudell jikkwalifika (85 watt huwa eżattament 15 % aktar effiċjenti mill-ispeċifikazzjoni).Jekk l-ewwel unità titkejjel f’90 watts, żewġ unitajiet oħrajn għandhom jiġu ttestjati biex il-kwalifikazzjoni tkun determinata (90 watts huwa biss 10 % aktar effiċjenti mill-ispeċifikazzjoni u huwa "ġewwa" l-limitu ta’ 15 %).Jekk tliet unitajiet huma ttestjati f’90, 98, u 105 watts, il-mudell ma jikkwalifikax bħala ENERGY STAR — għalkemm il-medja hija 98 watts — għaliex wieħed mill-valuri (105) huwa aktar mill-ispeċifikazzjoni ta’ l-ENERGY STAR. (f) Id-disinni u l-Proċeduri ta’ l-Ittestjar tal-Luminanza: Għall-monitors tas-CRT, it-tekniku għandu jibda d-disinn ta’ l-AT01P (Alignment Target 01 Positive Mode) disinn (VESA FPDM Standard 2.0, A112-2F, AT01P) għad-daqs ta’ l-iskrin u jużaha biex jissettja l-monitor tal-kompjuter għad-daqs ta’ l-immaġini rrakkomandat mill-manifattur, li huwa tipikament ftit inqas mid-daqs massimu li jidher ta’ l-iskrin. Then, test pattern (VESA FPDM Standard 2.0, A112-2F, SET01K) shall be displayed that provides eight shades of gray from full black (0 volts) to full white (0,7 volts) [9]. Input signal levels shall conform to VESA Video Signal Standard (VSIS), Version 1.0, Rev. 2.0, December 2002. The technician shall adjust (where feasible) the computer monitor brightness control downward from its maximum until the lowest black bar luminance level is just slightly visible (VESA FPDM Standard 2.0, Section 301-3K). Imbagħad it-tekniku għandu juri disinn tat-test (l-Istandard VESA FPDM 2.0, A112-2H, L80) li jipprovdi kaxxa bajda (0,7 volts) li tokkupa 80 % ta’ l-immaġini. Imbagħad it-tekniku għandu jaġġusta l-kontroll tal-kuntrast sakemm il-parti bajda ta’ l-iskrin tipprovdi 100 kandela għal kull metru kwadru ta’ luminanza, imkejla skond l-Istandard VESA FPDM Standard 2.0, Taqsima 302-1. Għal wiri kollu bil-Pixels Iffissati (eż., LCDs u oħrajn), għandu jintwera d-disinn tat-test (l-Istandard VESA FPDM 2.0, A112-2F, SET01K) li jipprovdi tmien ilwien ta’ griż minn iswed (0 volts) sa abjad (0,7 volts). Il-livelli tas-sinjal ta’ l-input għandhom ikunu konformi ma’ l-Istandard tas-Sinjal tal-Vidjo tal-VESA (VSIS), Verżjoni 1.0, Rev. 2.0, Diċembru 2002. Bil-kontrolli tal-luminożità u tal-kuntrast fuq massimu, it-tekniku għandu jivverifika li, bħala minimu il-livelli ta’ l-abjad u tal-griż qrib l-abjad jistgħu jkunu distinti. Jekk il-livelli ta’ l-abjad u tal-griz qrib l-abjad ma jistgħux ikunu distinti, allura l-kuntrast għandu jkun aġġustat sakemm jistgħu jkunu distinti. Imbagħad it-tekniku għandu juri disinn tat-test (l-Istandard VESA FPDM 2.0, A112-2H, L80) li jipprovdi kaxxa bajda (0,7 volts) li tokkupa 80 % ta’ l-immaġini. Imbagħad it-tekniku għandu jaġġusta l-kontroll tal-luminożità sakemm il-parti l-bajda ta’ l-iskrin tipprovdi għall-inqas 175 kandela għal kull metru kwadru ta’ luminanza, imkejla skond l-Istandard VESA FPDM 2.0, Taqsima 302-1. [Jekk il-luminanza massima tal-monitor tal-kompjuter hija inqas minn 175 kandela għal kull metru kwadru (e.g., 150), allura t-tekniku għandu juża l-luminanza massima (e.g., 150) u jirrapporta l-valur lill-EPA ma’ dokumentazzjoni oħra tat-test meħtieġa. B’mod simli, jekk il-luminanza minima tal-monitor tal-kompjuter hija ta’ aktar minn 175 kandela għal kull metru kwadru (e.g., 200), allura t-tekniku għandu juża l-luminanza minima (e.g., 200) u jirrapporta l-valur fuq il-formola QPI ta’ l-ENERGY STAR QPI. (g) Il-Protokolli tal-Kejl tad-Dawl: Meta għandu bzonn jitkejjel id-dawl, bħall-illuminanza u l-luminanza, għandu jintuza LMD mal-monitor tal-kompjuter li jinsab f’kondizzjonijiet ta’ kamra mudlama. L-LMD għandu jintuża biex isir il-kejl fiċ-ċentru ta’, u perpendikolari għall-iskrin tal-monitor tal-kompjuter (Referenza l-Istandard VESA FPDM 2.0, Appendiċi A115). L-ajra tal-wiċċ ta’ l-iskrin li għandha titkejjel għandha tkopri għall-inqas 500 pixel, kemm-il darba dan ma jeċċedix l-ekwivalenti ta’ parti rettangolari bid-daqsijiet tat-tul li huma daqs 10 % ta’ l-għoli u l-wisa’ viżibbli ta’ l-iskrin (f’liema każ japplika dan il-limitu ta’ l-aħħar). Iżda, f’ebda każ ma tista’ parti illuminata tkun iżgħar mill-parti li qed ikejjel l-LMD (Referenza l-Istandard VESA FPDM 2.0, Taqsima 301-2H). (h) L-Issettjar tal-Wiri u l-Karatterizzazzjoni: Il-karatteristiċi tal-kampjun tat-test tal-monitor tal-kompjuter għandhom ikunu rreġistrati qabel it-test. Għandha għall-inqas tkun irreġistrata din l-informazzjoni li ġejja: Deskrizzjoni/Kategorija tal-Prodott (ez., monitor tal-kompjuter tas-17-il pulzier b’kaxxa bajda) | It-Teknoloġija tal-Wiri (ez., CRT, LCD, Plasma) | L-Isem tad-Ditta/tal-Manifattur | In-Numru tal-Mudell | In-Numru Serjali | Il-Vultaġġ Ratat (VAC) u l-Frekwenza (Hz) | Id-Daqs Djagonali li Jidher (pulzieri) | Il-Proporzjon ta’ l-Aspett (eż., 4:3) | Id-Daqs Rakkomandat ta’ l-Immaġini (daqs attwali ttestjat) Wisa’ X Għoli | L-Angolu tal-Wiri (gradi orizzontali u vertikali) | Ir-Rata tar-Riffriskar ta’ l-Iskrin (waqt it-test) (Hz) | In-Numru ta’ Pixels kif ittestjat (orizzontali) | In-Numru ta’ Pixels kif ittestjat (vertikali) | Ir-Riżoluzzjoni Massima Dikjarata (orizzontali) | Ir-Riżoluzzjoni Massima Dikjarata (vertikali) | L-Interface Analogu, Diġitali jew it-Tnejn | Informazzjoni dwar l-Istrumentazzjoni (ez., tip ta’ ġeneratur tas-sinjal) | 2. Il-Metodoloġija ta’ l-Ittestjar tal-Prodott (a) Metodu tat-test: Dawn li ġejjin huma l-passi tat-test sabiex jitkejjlu r-rekwiżiti reali ta’ l-enerġija ta’ l-unità tat-test fil-Modalità Mixgħula/Enerġija Attiva, fil-Modalità Sleep / Enerġija Baxxa, u fil-Modalità Mitfija/Enerġija Standby. Il-manifatturi huma meħtieġa jittestjaw huma stess il-monitors tal-kompjuter tagħhom bl-użu ta’ l-interface analogu, ħlief f’dawk il-każijiet fejn m’hemmx wieħed provdut (jiġifieri monitors bl-interface diġitali, li huma definiti bħala li għandhom biss interface diġitali għall-għanijiet ta’ dan il-metodu tat-test). Għall-monitors bl-interface diġitali, jekk jogħġbok ara n-Nota 8 għall-informazzjoni dwar il-vultaġġ u mbagħad segwi l-metodu tat-test hawn taħt bl-użu ta’ ġeneratur tas-sinjali diġitali. (i) Il-Modalità Mixgħula/Enerġija Attiva (a) Ikkonnettja l-kampjun tat-test mal-plagg jew mas-sors ta’ l-enerġija u t-tagħmir tat-test. Għall-monitors tal-kompjuter konsenjati b’provvista ta’ l-enerġija esterna, il-provvista ta’ l-enerġija (minflok provvista ta’ l-enerġija tar-referenza) għandha tintuza fit-test. (b) Ixgħel it-tagħmir kollu tat-test u aġġusta sew il-vultaġġ u l-frekwenza tal-provvista ta’ l-enerġija. (ċ) Ivverifika dwar l-operat normali ta’ l-unità tat-test u ħalli l-aġġustamenti kollha ssettjati għas-settings oriġinali tal-fabbrika. (d) Daħħal l-unità tat-test fil-Modalità Mixgħula/Enerġija Attiva bl-użu tat-tagħmir tal-kontroll remot jew bl-użu ta’ l-Iswiċċ IXGĦEL/ITFI fuq il-kabinett ta’ l-unità tat-test. Ippermetti lill-unità li qed jiġi ttestjat jilħaq it-temperatura ta’ l-operat (madwar 20 minuta). (e) Issettja l-modalità t-tajba tal-wiri. Irreferi għat-Taqsima II.D.1(d), il-Kondizzjonjiet tat-Test għall-Kejl ta’ l-Enerġija. (f) Ipprovdi kondizzjonijiet ta’ kamra mudlama. Ara t-Taqsimiet II.D.1(g), Il-Protokolli tal-Kejl tad-Dawl, u B, Il-Kondizzjonijiet tal-Kamra Mudlama. (g) Issettja d-daqs u l-luminanza. Irreferi għat-Taqsima II.D.1(f), Id-disinni u l-Proċeduri ta’ l-Ittestjar tal-Luminanza għal CRT jew wiri bil-Pixels Iffissati. Ladarba tkun issettjata l-luminanza, il-kondizzjonijiet tal-kamra mudlama m’għadhomx meħtieġa. (h) Ivverifika jew li l-enerġija mill-plagg tal-ħajt hija skond l-ispeċifikazzjonijiet jew aġġusta l-produzzjoni ta’ l-enerġija mis-sors AC kif deskritt fit-Taqsima II.D.1(a) (eż., 115V ±1 %, 60Hz ±1 %). (i) Issettja l-iskala tal-kurrent tal-miter ta’ l-enerġija. Il-valur ta’ l-iskala sħiħa mmultiplikat bir-rata tal-fattur crest (Ipeak/Irms) tal-miter għandu jkun akbar mill-qari ta’ l-ogħla kurrent mill-ossilloskopju (j) Ħalli l-qari tal-miter ta’ l-enerġija jistabbilizza imbagħad ħu l-qari ta’ l-enerġija reali f’watts mill-miter ta’ l-enerġija. Il-kejl jitqies stabbli jekk il-qari tal-watts ma jvarjax aktar minn 1 % fil-perjodu ta’ tliet minuti. Ara t-Taqsima II.D.1(e), Il-Protokolli tal-Kejl ta’ l-Enerġija. (k) Il-konsum ta’ l-enerġija għandu jkun irrekordjat, flimkien mal-format totali tal-pixels (orizzontali × vertikali murija), biex jiġi kkalkolat pixels/watt. (l) Irrekordja l-kondizzjonijiet tat-test u d-data tat-test. (ii) Il-Modalità Sleep / Enerġija Baxxa (Is-Swiċċ Mixgħul, l-Ebda Sinjal Vidjo) (a) Fil-konklużjoni tat-test tal-Modalità Mixgħula/Enerġija Attiva agħti bidu għal-Modalità Sleep / Enerġija Baxxa tal-monitor tal-kompjuter. Il-metodu ta’ l-aġġustament għandu jkun dokumentat flimkien mas-sekwenza ta’ l-avvenimenti meħtieġa sabiex tintlaħaq il-Modalità Sleep / Enerġija Baxxa. Ixgħel it-tagħmir ikollu tat-test u aġġusta l-iskala ta’ l-operat. (b) Ħalli l-monitor tal-kompjuter jibqa’ fil-Modalità Sleep / Enerġija Baxxa sakemm jitkejjel qari stabbli ta’ l-enerġija. Il-kejl jitqies stabbli jekk il-qari tal-watts ma jvarjax aktar minn 1 % fil-perjodu ta’ tliet minuti. Il-manifatturi għandhom jinjoraw iċ-ċiklu tal-verifika tas-sinkronizzazzjoni tas-sinjal tad-dħul meta jkejlu l-mudell fil-Modalità Sleep / Enerġija Baxxa. (ċ) Irrekordja l-kondizzjonijiet tat-test u d-data tat-test. Il-ħin tal-kejl għandu jkun twil bizzejjed biex jitkejjel il-valur medju korrett (jiġifieri, mhux enerġija massima jew istantanja). Jekk it-tagħmir għandu Modalitajiet Sleep differenti li jistgħu jkunu magħżula manwalment, il-kejl għandu jittieħed bit-tagħmir fil-modalità li l-aktar tikkonsma enerġija minnhom. Jekk ikun hemm ċiklu awtomatiku tal-modalitajiet, il-ħin tal-kejl għandu jkun twil biżżejjed li tinkiseb medja vera li tinkludi l-modalitajiet kollha. (iii) Il-Modalità Mitfija/Enerġija Standby (L-Iswiċċ Mitfi) (a) Fil-konklużjoni tat-test tal-Modalità Sleep / Enerġija Baxxa, attiva l-Modalità Mitfija/Enerġija Standby. Jekk huwa provdut swiċċ wieħed biss (jiġifieri soft off jew hard off), agħfas dak is-swiċċ; jekk hemm provduti żewġ swiċċijiet, jiġifieri (jiġifieri soft off u hard off), agħfas l-iswiċċ soft off. Il-metodu ta’ l-aġġustament għandu jkun dokumentat flimkien mas-sekwenza ta’ l-avvenimenti meħtieġa sabiex tintlaħaq il-Modalità Mitfija/Enerġija Standby. Ixgħel it-tagħmir ikollu tat-test u aġġusta l-iskala ta’ l-operat. (b) Ħalli l-monitor tal-kompjuter jibqa’ fil-Modalità Mitfija/Enerġija Standby sakemm jitkejjel qari stabbli ta’ l-enerġija. Il-kejl jitqies stabbli jekk il-qari tal-watts ma jvarjax aktar minn 1 % fil-perjodu ta’ tliet minuti. Il-manifatturi għandhom jinjoraw iċ-ċiklu tal-verifika tas-sinkronizzazzjoni tas-sinjal tad-dħul meta jkejlu l-mudell fil-Modalità Mitfija/Enerġija Standby. (ċ) Irrekordja l-kondizzjonijiet tat-test u d-data tat-test. Il-ħin tal-kejl għandu jkun twil bizzejjed biex jitkejjel il-valur medju korrett (jiġifieri, mhux enerġija massima jew istantanja). 3. Id-Dokumentazzjoni ta’ l-Ittestjar tal-Prodott Il-Preżentata tad-Data dwar il-Prodott Kwalifikat: L-isħab huma meħtieġa jiċċertifikaw huma stess dawk il-mudelli tal-prodott li jilħqu l-linji gwida ta’ l-ENERGY STAR u jirrapportaw l-informazzjoni fuq formola QPI ta’ l-ENERGY STAR. Id-data dwar il-prodott li jikkwalifika, inkluża l-informazzjoni dwar mudelli ġodda kif ukoll dwar mudelli mwaqqfa, għandha tkun provduta fuq bażi annwali, jew aktar spiss jekk jixtieq il-manifattur. E. L-Interface ta’ l-Utent Huwa rakkomandat bil-qawwa li l-manifatturi jiddisinjaw il-prodotti skond l-istandards ta’ l-interface ta’ l-utent li qed jiżviluppa l-proġett tal-Kontrolli ta’ l-Immaniġġjar ta’ l-Enerġija sabiex il-kontrolli ta’ l-enerġija jkunu aktar konsistenti u intuwittivi fit-tagħmir kollu elettroniku. Għal dettalji dwar dan il-proġett ara http://eetd.LBL.gov/Controls. III. SPEĊIFIKAZZJONIJIET TAL-PRINTER, MAGNA TAL-FAKS U MAGNA LI TIMPOSTA Dawn l-Ispeċifikazzjonijiet tal-printer, magna tal-faks u magna li timposta li ġejjin għandhom jgħoddu sal- 31 ta’ Marzu 2007. A. Definizzjonijiet 1. Printer: Apparat li jistampa manifatturat bħala mudell standard li jservi bħala mekkaniżmu li joħroġ il-kopji stampati u huwa kapaċi li jirċievi informazzjoni minn utent wieħed jew minn kompjuters imqabbda ma’ netwerks. Ukoll, l-unità għandha tkun kapaċi li titqabbad ma’ sors ta' l-elettriku fil-ħajt. Din id-definizzjoni hija maħsuba biex tkopri prodotti li huma reklamati u mibjugħa bħala printers inklużi printeri li jistgħu jiġu mtejba fil-kwalità għal mekkaniżmu b'diversi funzjonijiet (MFD) [10]. 2. Magna tal-faks: Apparat li jistampa manifatturat bħala mudell standard li jservi bħala mekkaniżmu li joħroġ il-kopji stampati u li l-funzjoni primarja tiegħu hija li jibgħat u li jirċievi informazzjoni. Magni tal-faks li jużaw karta normali huma koperti taħt din l-Ispeċifikazzjoni (pereżempju ink jet/bubble jet, laser/LED, u trasferimenti termali). L-unità għandha tkun kapaċi li tieħu l-energija tagħha minn sors ta' l-elettriku fil-ħajt. Din id-definizzjoni hija maħsuba biex tkopri prodotti li huma reklamati u mibjugħa bħala magni tal-faks. 3. Kombinazzjoni ta' printer/magna tal-faks: Apparat li jistampa manifatturat bħala mudell standard li jservi kemm bħala printer li jiffunzjona kollu kemm hu u bħala magna tal-faks, kif definiti hawn fuq. Din id-definizzjoni hija maħsuba biex tkopri prodotti li huma mqiegħda fis-suq u mibjugħa bħala mekkaniżmu kombinat printer/faks. 4. Maga li timposta: Apparat li jagħti timbru li jservi biex jistampa l-bolli fuq oġġetti li ser jiġu impustati. L-unità għandha tkun kapaċi li tieħu l-energija tagħha minn sors ta' l-elettriku fil-ħajt. Din id-definizzjoni hija maħsuba biex tkopri prodotti li huma reklamati jew mibjugħa bħala magni tal-posta. 5. Veloċità ta' l-istampar: Il-paġni kull minuta (ppm) jkejjel il-veloċità ta' l-istampar ta' mudell. Il-veloċità ta' l-istampar tikkorrispondi mal-veloċità li biha jistampa l-prodott kif reklamata mill-Parteċipant fil-Programm. Għall-printers bil-linja (pereżempju printers dot matrix/impact), il-veloċità ta' l-istampar hija bbażata fuq il-metodu stabbilit fl-ISO 10561. Għal printers b'format wiesa’ maħsuba primarjament biex jimmaniġġaw karta A2 jew 17″ × 22″ jew akbar, il-veloċità ta' l-istampar hija speċifikata f'termini ta' ħruġ b'kulur wieħed b'riżoluzzjoni default. Il-veloċità ta' l-istampar imkejla bħala paġni kull minuta ta' daqs A2 jew A0 għandha tiġi konvertita f'veloċita ta' stampar ta' paġni ta' daqs A4 kif ġej: (a) Paġna A2 kull minuta hija ekwivalenti għal erba’ paġni A4 kull minuta; (b) paġna AO kull minuta hija ekwivalenti għal 16-il paġna A4 kull minuta. Għall-magni ta' l-impostar, il-paġni kull minuta (ppm) huma meqjusa ekwivalenti għal bċejjeċ tal-posta kull minuta (mppm). 6. Aċċessorju: Apparat addizzjonali li mhuwiex meħtieġ għall-operat standard ta' l-unità bażi iżda li tista’ tiżdied qabel jew wara l-konsenja sabiex ittejjeb jew tibdel it-twettieq tal-printer. Eżempji ta' aċċessorji jinkludu finishers, sorters, mekkaniżmi addizzjonali għall-provvista tal-karta u unitajiet doppji. Aċċessorju jista’ jinbiegħ separatament taħt in-numru tiegħu stess tal-mudell, jew jinbiegħ ma’ unità bażi bħala parti mill-printer. 7. Modalità attiva: Il-kondizzjoni (jew mod) li fiha l-prodott jipproduċi ħruġ ta' kopji jew jirċievi dħul ta' kopji. Il-ħtieġa ta' enerġija f'din il-modalità hija tipikament akbar mill-ħtieġa ta' l-enerġija fil-modalità standby. 8. Modalità Standby: The condition that exists when the product is not producing hard copy output or receiving hard copy input and is consuming less power than when producing such output or receiving such input. The transition from Standby Mode to Active Mode should cause no noticeable delay in the production of hard copy output. 9. Stat Rieqed: Il-kondizzjoni li teżisti meta l-prodott ma jkunx qiegħed jipproduċi l-paġni jew jirċievi l-paġni u jkun jikkonsma anqas enerġija minn meta jkun fil-mod standby. Fit-transizzjoni mill-Modalità Sleep għall-Modalità Attiv, jista’ jkun hemm xi dewmien fil-produzzjoni ta' ħruġ ta' kopji, iżda ma għandu jkun hemm dewmien fl-aċċettazzjoni ta' l-informazzjoni min-netwerk jew sorsi oħra ta' input. Il-prodott jidħol f'din il-modalità fi ħdan perjodu speċifiku ta' żmien wara li tkun ġiet prodotta u ħarġet l-aħħar kopja. 10. Żmien standard għall-modalità sleep: Huwa l-perjodu ta' żmien issettjat mill-Parteċipant fil-Programm qabel ma jibgħatu li jistabbilixxi meta l-prodott għandu jidħol fil-modalità sleep. Dan iz-zmien għandu jitkejjel miz-zmien li l-aħħar kopja ta' ħruġ kienet prodotta. 11. Stampar fuq żewġ naħat: Il-proċess li jipproduċi, test, immaġini jew kombinazzjoni ta' test u immaġini fuq iż-żewġ naħat ta' paġna waħda ta' karta. 12. Mudell standard: It-terminu użat biex jiddeskrivi prodott u l-karatteristiċi miġbura miegħu kif mqiegħed fis-suq u mibjugħ mill-Parteċipant fil-Programm u kif manifatturat għall-użu li għalih hu maħsub. 13. Avveniment ta' Riattivazzjoni: Kif użata f'dan il-Ftehim, "Meta Jerġa’ Jibda Jaħdem" hija definita bħala avveniment mibdi mill-utent, programmata jew esterna jew stimolu li jġiegħel lill-unità biex tgħaddi mill-modalità standby jew sleep tagħha għall-modalità attiva tagħha ta' operat. "Meta Jerġa’ Jibda Jaħdem" kif definita f'din l-Ispeċifikazzjoni ma tinkludix netwerk irrelatat ma’ polling queries jew "pings" li huma komuni f'ambjenti ta' netwerk.. B. Il-kwalifikazzjoni ta’ prodott għall-ENERGY STAR 1. L-Ispeċifikazzjonijiet tekniċi (a) Stat Rieqed: Parteċipant fil-Programm ta' ENERGY STAR jiftiehem li biss dawk il-prodotti li huma kapaċi li jidħlu fil-Modalità Sleep wara perjodu ta' inattività jew li jżommu livell ta' konsum ta' enerġija fi jew taħt il-livelli ta' enerġija speċifikati fit-Tabelli 3 sa 8 (li jidħru hawn taħt) jistgħu jikkwalifikaw bħala konformi ta' ENERGY STAR. (b) Modalità Default: Parteċipant fil-Programm ta' ENERGY STAR jaqbel li jissettja iż-żmien default biex tiġi attivata l-Modalità Sleep fi ħdan iż-żmien speċifikat fit-Tabelli 3 sa 8 (li jidhru hawn taħt) minn meta titlesta l-aħħar biċċa xogħol (eż. miż-żmien li tiġi prodotta l-aħħar kopja stampata). Il-Parteċipant fil-Programm għandu wkoll jikkonsenja l-prodotti bil-ħin default għall-Modalità Sleep issettjata fil-livelli speċifikati fit-Tabelli 3 sa 8 (li jidhru hawn taħt). (ċ) Funzjonalità tan-netwerk: Parteċipant fil-Programm ENERGY STAR jaqbel li jikkwalifika l-prodotti skond kif inhuma disinjati li jintużaw (Taqsima II.A.12 ta' hawn fuq) mill-utent finali, partikolarment prodotti maħsuba li jkunu konnessi ma’ netwerk. Parteċipant fil-Programm ENERGY STAR jaqbel li l-prodotti kollha mqiegħda fis-suq, reklamati, jew mibjugħa bħala kapaċi għan-netwerk għandhom jikkonformaw ma’ l-Ispeċifikazzjonijiet ta' ENERGY STAR (ta' hawn taħt) meta konfigurati bħala lesti għan-netwerk (jiġifieri b'funzjonalità tan-netwerk). (i) Jekk il-prodott huwa konsenjat bil-kapaċità li jkun fuq netwerk, huwa għandu jkollu l-abbiltà li jidħol fil-Modalità Sleep waqt li jkun fuq in-netwerk. (ii) Jekk il-prodott għandu l-kapaċità li jkun fuq netwerk, huwa għandu jżomm fil-Modalità Sleep l-abbiltà tiegħu li jirrispondi għal avvenimenti biex jerġa’ jibda’ jaħdem diretti jew immirati lejn il-prodott waqt li jkun fuq in-netwerk. (d) Stampar fuq żewġ naħat: Għall-printers kollha ta' daqs standard ta' aktar minn 10 ppm li fihom hija installata unità li tistampa fuq żewġ naħat, huwa rakkomandat li l-Parteċipant fil-Programm ENERGY STAR jgħarraf lill-klijenti tiegħu dwar l-użu tal-printers li fihom il-modalità default ta’ l-istampar hija dik ta’ l-istampar fuq żewġ naħat. It-tagħrif jista’ jikkonsisti f'informazzjoni dwar id-driver xieraq għall-printer u s-setup tal-menu ta’ l-istampar fil-manwali tal-prodott, jew billi jiġu pprovduti struzzjonijiet speċifiċi dwar id-driver tal-printer meta tiġi installat unità li tistampa fuq żewġ naħat. (e) Speċifikazzjonijiet dettaljati: Il-Parteċipant fil-Programm ENERGY STAR jaqbel li jikkwalifika l-prodotti skond l-Ispeċifikazzjonijiet li ġejjin: Tabella 3 Magni tal-faks weħidhom (maħsuba primarjament biex jakkomodaw daqs ta' karta A3, A4 jew 8,5″ × 11″) Product Speed In Pages Per Minute (ppm) | Modalità Sleep (Watts) | Żmien standard għall-modalità Sleep | 0 < ppm ≤ 10 | ≤ 10 | ≤ 5 minuti | 10 < ppm | ≤ 15 | ≤ 5 minuti | Tabella 4 Magni li jimpostaw Product Speed In Mail Pieces Per Minute (mppm) | Modalità Sleep (Watts) | Żmien standard għall-modalità Sleep | 0 < mppm ≤ 50 mppm | ≤ 10 | ≤ 20 minuti | 50 < ppm ≤ 100 mppm | ≤ 30 | ≤ 30 minuti | 100 < mppm ≤ 150 mppm | ≤ 50 | ≤ 40 minuti | 150 < mppm | ≤ 85 | ≤ 60 minuti | Tabella 5 Printers ta' daqs standard u kombinazzjonijiet ta' printers/faks [11] (maħsub primarjament biex jakkomoda daqs ta' karta A3, A4 jew 8,5″ × 11″) Product Speed In Pages Per Minute (ppm) | Modalità Sleep (Watts)) [12] | Żmien standard għall-modalità Sleep | 0 < ppm ≤ 10 | ≤ 10 | ≤ 5 minuti | 10 < ppm ≤ 20 | ≤ 20 | ≤ 15 minuti | 20 < ppm ≤ 30 | ≤ 30 | ≤ 30 minuti | 30 < ppm ≤ 44 | ≤ 40 | ≤ 60 minuti | 44 < ppm | ≤ 75 | ≤ 60 minuti | Tabella 6 Printers ta' Impatt maħsuba primarjament biex jakkomodaw karta A3 Modalità Sleep (Watts) | Żmien standard għall-modalità Sleep | ≤ 28 | ≤ 30 minuti | Tabella 7 Printers b'format kbir/wiesa’ (maħsuba biex jakkomodaw primarjament karta A2 jew17″ × 22″ jew akbar) Product Speed In Pages Per Minute (ppm) | Modalità Sleep (Watts) | Żmien standard għall-modalità Sleep | 0 < ppm ≤ 10 | ≤ 35 | ≤ 30 minuti | 10 < ppm ≤ 40 | ≤ 65 | ≤ 30 minuti | 40 < ppm | ≤ 100 | ≤ 90 minuti | Tabella 8 Printers bil-kulur [13] (maħsub primarjament biex jakkomoda daqs ta' karta A3, A4 jew 8,5″ × 11″) Product Speed In Color Pages Per Minute (ppm) | Modalità Sleep (Watts) | Żmien standard għall-modalità Sleep | 0 < ppm ≤ 10 | ≤ 35 | ≤ 30 minuti | 10 < ppm ≤ 20 | ≤ 45 | ≤ 60 minuti | 20 < ppm | ≤ 70 | ≤ 60 minuti | 2. Eċċezzjonijiet u Kjarifiki Wara li jintbagħtu l-oġġetti, il-Parteċipant fil-Programm ENERGY STAR jew ir-rappreżentant tas-servizz nominat tiegħu m’għandux ibiddel il-mudelli koperti b'din l-Ispeċifikazzjoni b'xi mod li jeffettwa l-abbiltà tal-prodott li jikkonforma ma’ l-Ispeċifikazzjonijiet imsemmija hawn fuq. Isegwu żewġ eċċezzjonijiet: (a) Ħinjiet default: Wara li l-affarijiet huma konsenjati, il-Parteċipant fil-Programm ENERGY STAR, ir-rappreżentant tas-servizz nominat jew il-klijent jistgħu jibdlu l-ħinijiet tad-default għall-modalità sleep, sa massimu ssettjat mill-fabbrika ta' 240 minuta. Jekk il-manifattur jagħżel li jiddisinja prodotti b'aktar minn mod wieħed ta' mmaniġġar ta' enerġija, allura t-total flimkien tal-ħinijiet default ma għandhom jeċċedu l-240 minuta. (b) Ħruġ mill-modalità sleep: Jekk f'każ individwali fejn il-modalità sleep tkun qed toħloq lil-klijent inkonvenjent pjuttost kbir minħabba l-mod ta' użu partikolari tiegħu/tagħha, il-Parteċipant fil-Programm, ir-rappreżentant tas-servizz nominat jew il-klijent jistgħu jneħħu l-karatteristika tal-modalità sleep. If the Program Participant chooses to design its product models to allow the customer to disable the Sleep Mode feature, then the disable option shall be accessed in a manner different from the time settings. E.g., if a software menu provides Sleep Mode delay times of 15, 30, 60, 90, 120, and 240 minutes, then "disable" or "off" shall not be a choice in this menu. Hija għandha tkun għażla moħbija (jew anqas ovvja) jew inkluża f'menu differenti. Ċ. Linji Gwida tat-Test 1. Kundizzjonijiet tat-Test: Hawn taħt jinsabu l-kondizzjonijiet ambjentali tat-test li għandhom jiġu stabbiliti meta jitwettaq il-kejl ta' l-enerġija. Dawn huma meħtieġa biex jiġi żgurat li fatturi barranin ma jaffettwawx ir-riżultati tat-test, u li r-riżultati tat-test ikun jistgħu jiġu riprodotti aktar tard. Impedenza tal-linja: < 0,25 ohm Distorsjoni armonika totali: < 5 % (Vultaġġ) Temperatura Ambjentali: Temperatura Ambjentali: 25 grad C +/- 3 grad C Vultaġġ tad-dħul AC: 115 VAC RMS +/- 5 V RMS Frekwenza tad-dħul AC: 60 Hz +/- 3 Hz 2. Apparat ta’ l-Ittestjar: Jgħoddu d-dispozizzjonijiet tat-Taqsima I.C.2. 3. Metodu tat-test: Jgħoddu d-dispozizzjonijiet tat-Taqsima I.C.3. IV. SPEĊIFIKAZZJONIJIET TAL-KOPJATUR Dawn l-Ispeċifikazzjonijiet tal-Kopjatur li ġejjin għandhom jgħoddu sal- 31 ta’ Marzu 2007. A. Definizzjonijiet 1. Kopjatur: Unità ta' immaġini reprografika kummerċjali li l-funzjoni unika tagħha hija l-produzzjoni ta' kopji minn kopja grafika oriġinali. Il-kopjatur għandu jinkludi sistema ta' mmarkar, sistema ta' immaġini u modulu ta' l-immaniġġar tal-karta. It-teknoloġiji kollha ta' kopjaturi fuq karti normali f'iswed u abjad huma koperti taħt din l-Ispeċifikazzjoni, għalkemm il-ħsieb huwa li wieħed jiffoka fuq apparat standard ta' kopjar bħal kopjaturi b'lenti ta' dawl. L-Ispeċifikazzjonijiet mogħtija hawn taħt jgħoddu għal kopjaturi ta' daqs standard biex jimmaniġġjaw karta A4 jew 8,5″ × 11″ u kopjaturi b'format kbir biex jimmaniġġjaw karta A2 jew 17″ × 22″ jew akbar. 2. Veloċita tal-kopjatur: Kopji kull minuta (cpm) ikejjel il-veloċita ta' produzzjoni tal-kopjatur. Kopja waħda hija definita bħala paġna waħda ta' daqs 8,5″ jew 11″ jew A4. Kopji b'żewġ faċċati huma meqjusa bħala żewġ immaġini u għalhekk żewġ kopji għalkemm jiġu kkopjati fuq l-istess paġna. Għall-mudelli kollha ta' kopjaturi mibjugħa fis-suq tal-US, il-kejl tal-veloċita tal-kopjatur għandu jkun ibbazat fuq karta ta' l-ittri ta' daqs 8,5″ × 11″. Għal kopjaturi mibjugħa fi swieq oħra minbarra fil-US, il-veloċita tal-kopjatur għandha tkun ibbazata jew fuq karta ta' daqs 8,5″ × 11″ jew A4, skond liema tkun standard f'suq partikolari. Għal kopjaturi b’format kbir maħsuba biex jimmaniġġaw primarjament karta A2 jew 17″ × 22″ jew akbar, il-veloċità tal-kopjatur imkejla bħala kopji ta' daqs A2 jew A0 kull minuta għandha tiġi kkonvertita għall-veloċitajiet ta' kopjatur ta' daqs A4 kif ġej: (a) Kopja A2 waħda kull minuta hija ekwivalenti għal erba’ kopji A4 kull minuta, u (b) kopja waħda A0 kull minuta hija ekwivalenti għal 16-il kopja A4 kull minuta. Il-kopjaturi li jikkwalifikaw bħala ENERGY STAR għandhom jiġu diviżi f’ħames kategoriji: kopjaturi ta' daqs standard b'veloċità baxxa, kopjaturi ta' daqs standard b'veloċità medja, kopjaturi ta' daqs standard b'veloċità għolja, kopjaturi ta' format kbir b'veloċità baxxa, u kopjaturi ta' format kbir b'veloċità medja jew għolja. (a) Kopjaturi ta' daqs standard b'veloċita baxxa: Kopjaturi b'veloċità tal-magna biex tipproduċi immaġini moltipliċi ta' 20 kopja kull minuta jew anqas. (b) Kopjaturi ta' daqs standard b'veloċità medja: Kopjaturi b'veloċità tal-magna biex tipproduċi immaġini moltipliċi ta' aktar minn 20 kopja jew anqas jew ugwali għal 44 kopja kull minuta. (ċ) Kopjaturi ta' daqs standard b'veloċità għolja: Kopjaturi b'veloċità tal-magna biex tipproduċi immaġini moltipliċi ta' aktar minn 44 kopja kull minuta. (d) Kopjaturi ta' format kbir b'veloċità baxxa: Kopjaturi b'veloċità tal-magna biex tipproduċi immaġini moltipliċi ta' 40 kopja kull minuta jew anqas (espressi bħala kopji ta' daqs A4 kull minuta). (e) Kopjaturi b'format kbir ta' veloċità medja u għolja: Kopjaturi b'veloċità tal-magna biex tipproduċi immaġini moltipliċi ta' aktar minn 40 kopja kull minuta (espressi bħala kopji ta' daqs A4 kull minuta). 3. Unità bażi: Għall-veloċità partikolari ta' magna, l-unità bażi hija definita bħala l-verżjoni l-aktar bażika ta' kopjatur li huwa attwalment mibjugħ bħala mudell li jista’ jiffunzjona waħdu. L-unità bażi hija tipikament disinjata u mibgħuta f'biċċa waħda u ma tinkludix xi aċċessorji esterni li jikkonsmaw l-enerġija li jistgħu jinbiegħu separatament. 4. Aċċessorju: Apparat addizzjonali li mhuwiex meħtieġ għall-operat standard ta' l-unità bażi, iżda li jista’ jiżided qabel jew wara l-konsenja sabiex ittejjeb jew ibiddel it-twettieq tal-kopjatur. Aċċessorju jista’ jinbiegħ separatament taħt in-numru proprju tiegħu tal-mudell jew mibjugħ ma’ unità bażi bħala pakkett jew konfigurazzjoni ta' kopjatur. Ezempji ta' aċċessorji jinkludu: apparat li jissortja, apparat li għandu kapaċità kbira li jissupplixxi l-karta, eċċ. Huwa assunt li ż-żieda ta' aċċessorju, irrispettivament mill-konsum proprju tiegħu ta' enerġija, m’għandhiex iżżid sostanzjalment (b'aktar minn 10 fil-mija) il-konsum ta' l-enerġija meta tkun mitfija l-unità bażi. L-ebda aċċessorju ma għandhu jimpedixxi l-operat normali tal-karatteristiċi ta' tifi awtomatiku jew ta' enerġija baxxa. 5. Mudell ta' kopjatur: Għall-għanijiet ta' din l-Ispeċifikazzjoni, mudell ta' kopjatur huwa definit bħala unità bażi u aċċessorju speċifiku wieħed jew aktar li huma reklamati u mibjugħa lil xerrejja numru wieħed ta' mudell. Meta reklamati u mibjugħa lil xerrejja mingħajr xi aċċessorji addizzjonali, unità bażi hija wkoll ikkunsidrata bħala mudell ta' kopjatur. 6. Modalità ta’ enerġija baxxa: Għall-finijiet ta' din l-Ispeċifikazzjoni, il-modalità ta’ enerġija baxxa hija l-istat ta' enerġija l-aktar baxxa li l-kopjatur jista’ jidħol fih awtomatikament wara perjodu ta' inattività tal-kopjatur, mingħajr ma attwalment jintefa. Il-kopjatur jidħol f'din il-modalità f'perjodu speċifikat ta' żmien wara li tkun saret l-aħħar kopja. Għall-finijiet ta' l-istabbiliment tal-konsum ta' enerġija f'din il-modalità ta’ enerġija baxxa, il-kumpanija tista’ tagħżel li tkejjel l-aktar baxx bejn il-modalità ta’ ffrankar ta’ l-enerġija u l-modalità stand-by. 7. Modalità ta' ffrankar ta' enerġija: Din il-kondizzjoni teżisti meta l-magna ma tkunx qed tagħmel kopji, tkun qabel laħqet il-kondizzjonijiet ta' operat iżda tkun qed tikkonsma anqas enerġija minn meta l-magna tkun fil-modalità stand-by. Meta l-kopjatur ikun f’din il-modalità, jista’ jkun hemm xi dewmien qabel ma l-kopjatur ikun kapaċi jagħmel il-kopja li jmiss. 8. Modalità Standby: Il-kondizzjoni li tezisti meta l-magna ma tkunx qed tagħmel kopji, tkun laħqet il-kondizzjonijiet ta' operat u tkun lesta li tagħmel kopja, izda tkun għada ma daħlitx fil-mod ta' l-iffrankar ta' l-enerġija. Meta l-kopjatur ikun f'din il-modalità, virtwalment ma jkun hemm ebda dewmien qabel ma l-kopjatur ikun kapaċi jagħmel il-kopja li jmiss. 9. Modalità Mitfija: Għall-finijiet ta' din l-Ispeċifikazzjoni, il-Modalità Mitfija hija definita bħala l-kondizzjoni li teżisti meta l-kopjatur ikun konness ma’ sors adattat ta' l-elettriku, u jkun reċentement intefa permezz tal-karatteristika tat-tifi awtomatiku [14]. Meta titkejjel l-enerġija b’dan il-mod, apparat tal-kontroll għas-servisjar remot jista’ jiġi eskluż. 10. Karatteristika ta' tifi awtomatiku: Għall-finijiet ta' din l-Ispeċifikazzjoni, il-karatteristika ta' tifi awtomatiku hija definita bħala l-abbiltà għall-kopjatur li jitfi lilu nnifsu awtomatikament f'perjodu speċifikat ta' żmien wara li tkun saret l-aħħar kopja. Il-kopjatur għandu awtomatikament jidħol fil-mod tiegħu ta' tifi wara l-esekuzzjoni ta' din il-karratteristika. 11. Modalità ipplaggjata: Din il-kondizzjoni tezisti meta l-magna tkun konnessa ma’ sors adattat ta' l-elettriku u ma tkunx mixgħula. Biex jixgħel il-kopjatur, l-utent tipikament jeħtieġ li manwalment jistartja l-kopjatur permezz tas-swiċċ li jixgħel u jitfi. 12. Ħinjiet default: Huwa l-perjodu ta' żmien issettjat mill-Parteċipant fil-Programm qabel ma jintbagħat li jistabbilixxi meta l-kopjatur għandu jidħol fil-modalitajiet varji tiegħu, jiġifieri l-modalità ta’ enerġija baxxa, il-Modalità Mitfija, eċċ. Kemm il-ħinijiet default tal-Modalità Mitfija u l-ħinijiet default tal-modalità ta’ enerġija baxxa għandhom jitkejlu mill-ħin minn meta tkun saret l-aħħar kopja. 13. Ħin ta' rkupru: L-ammont ta' ħin meħtieġ biex iġib il-kopjatur minn modalità ta’ enerġija baxxa għall-modalità stand-by. 14. Modalità awtomatiku ta’ kkopjar fuq żewġ naħat: Il-mod li fih il-kopjatur iqiegħed awtomatikament l-immaġini fuq iż-żewġ naħat ta' folja tal-kopja, billi awtomatikament jibgħat kemm il-folja tal-kopja kif ukoll l-oriġinal grafiku minn ġol-mudell tal-kopjatur. Eżempji ta' dan huma l-ikkopjar fuq naħa waħda u fuq żewġ naħat, jew l-ikkopjar minn żewġ naħat għal żewġ naħat. Għall-finijiet ta' din l-Ispeċifikazzjoni, mudell ta' kopjatur huwa meqjuż li jkollu modalità li jikkopja fuq żewġ naħat biss jekk il-mudell tal-kopjatur jinkludi l-aċċessorji kollha meħtieġa biex jissodisfa l-kondizzjonijiet ta' hawn fuq, pereżempju, tmiegħ awtomatiku tad-dokument u aċċessorji għal kapaċitajiet awtomatiċi ta' ikkopjar fuq żewġ naħat. 15. Tajmer ta' kull gimgħa: Mekkanizmu intern li jixgħel u jitfi l-kopjatur f’ħinijiet stabbiliti minn qabel kull jum tax-xogħol. Meta jkun qed jipprogramma t-tajmer, il-klijent għandu jkun jista’ jiddistingwi bejn jiem tax-xogħol u jiem ta' tmiem-il ġimgħa/vaganzi (jiġifieri t-tajmer m’għandux jixgħel il-kopjatur is-Sibt jew il-Ħadd filgħodu jekk l-impjegati ma jkunux normalment fl-uffiċċju fil-jiem ta' tmiem-il ġimgħa. Il-klijent għandu wkoll ikun jista’ jiskonnettja t-tajmer. Tajmers ta' kull ġimgħa huma karatteristiċi mhux obbligatorji u għalhekk mhumiex meħtieġa fuq kopjaturi li jikkonformaw ma’ l-ENERGY STAR. Jekk ikunu nklużi fil-mudelli tal-kopjatur, it-tajmers ta' kull ġimgħa ma għandhomx ikunu f'konflitt ma’ l-iffunzjonar tal-karatteristiċi ta' l-enerġija baxxa u tat-tifi awtomatiku.. B. Il-kwalifikazzjoni ta’ prodott għall-ENERGY STAR 1. L-Ispeċifikazzjonijiet tekniċi Biex jikkwalifika għal-logo ta' l-ENERGY STAR, il-kopjatur għandu jikkonforma ma’ l-Ispeċifikazzjonijiet mogħtija hawn taħt: Tabella 9 Kriterji għal kopjaturi li jikkwalifikaw għall-ENERGY STAR Veloċità tal-kopjatur (kopji kull minuta) | Modalità ta’ enerġija baxxa (Watts) | Ħin default ta' l-enerġija baxxa | Ħin ta' rkupru ta' 30 sekonda | Il-Modalità Mitfija (Watts) | Ħin default fil-Modalità Mitfija | Modalità awtomatika ta' kkopjar fuq żewġ naħat | 0 < cpm < 20 | Xejn | NA | NA | < 5 | < 30 min | Le | 20 < cpm < 44 | 3,85 × cpm +5 | 15 min. | Iva | < 15 | < 60 min | Mhux obbligatorju | 44 < cpm | 3,85 × cpm +5 | 15 min. | Irrakkomandat | < 20 | < 90 min | Mhux obbligatorju | KOPJATURI TA' FORMAT KBIR | 0 < cpm < 40 | NA | NA | NA | < 10 | < 30 min. | Le | 40 < cpm | 3,85 × cpm +5 | 15 min. | Irrakkomandat | < 20 | < 90 min. | Le | Il-Parteċipant fil-Programm għandu jissettja l-ħinijiet default għall-karatteristika awtomatika għal-livelli speċifikati fit-tabella ta' hawn fuq. Il-ħinijiet default għall-Modalità Mitfija u l-modalità ta’ enerġija baxxa għandhom jitkejlu mill-ħin li tkun saret l-aħħar kopja. ħall-veloċitajiet kollha tal-kopjatur fejn mhuwiex obbligatorju li l-modalità ta’ l-ikkopjar fuq żewġ naħat tkun issettjata bħala default, jekk il-mudell jintbagħat b’kapaċitajiet awtomatiċi ta' kopjar doppju, allura huwa rakkomandat li l-ikkopjar fuq żewġ naħat ikun issettjat bħala mod default. Il-Parteċipant fil-Programm jista’ jipprovdi lill-utenti l-kapaċità li jiskarta din il-modalità default ta’ l-ikkopjar fuq żewġ naħat għal kopjaturi li jikkopjaw fuq naħa waħda biss 2. Eċċezzjonijiet u Kjarifiki Wara li jintbagħat, il-Parteċipant fil-Programm jew ir-rappreżentant tas-servizz nominat tiegħu m’għandux jibdel il-mudell tal-kopjatur b’xi mod li jaffettwa l-abbiltà tal-kopjatur li jikkonforma ma’ l-ispeċifikazzjonijiet imniżżla hawn fuq. Ċerti eċċezzjonijiet huma permessi fil-bdil tal-ħinijiet default, l-ispeċifikazzjonijiet tal-Modalità Mitfija u l-modalità ta’ l-ikkopjar fuq żewġ naħat. Dawn l-eċċezzjonijiet huma kif ġej: (a) Ħinjiet default: Wara li jintbagħat, il-Parteċipant fil-Programm, ir-rappreżentant nominat tas-servizz jew il-klijent jistgħu jibdlu l-ħinijiet default jew għall-mod f'enerġija baxxa u/jew l-Modalità Mitfija iżda b